
Sfântul cuvios Marcu, ascetul sau pustnicul 
(5 martie) 





Sfântul Marcu a fost mare ascet şi făcător de minuni. În cel de al patruzecilea an al 
vieţii lui el a fost tuns monah de povăţuitorul lui, Sfântul loan Gură de Aur. După 
aceasta Sfântul Marcu a petrecut şaizeci de ani în pustia sălbatică a Nitriei în 
postiri, rugăciuni şi scrierea a multe cărți duhovniceşti privitoare la mântuirea 
sufletului. El cunoştea pe de rost Sfintele Scripturi. El era milostiv şi blând. EI 
plângea mult pentru nenorocirea care a căzut peste întregul neam omenesc şi peste 
întreaga zidire a lui Dumnezeu. Sfântul Marcu primea Sfânta Împărtăşanie din 
mâinile îngerilor. Omilule lui duhovniceşti, despre pocăință, priveghere, paza 
minţii, sunt socotite printre cele mai mari scrise vreodată în Biserică. Aceste lu- 
crări au fost lăudate mult de marele Sfânt patriarh Fotie. 

Viaţa şi scrierile lui 





Marcu Ascetul a trăit în apropiere de Nil Ascetul. Şi el a fost, se pare, mulţi ani 
egumen al unei mănăstiri de lângă Ancyra din Galatia. De acolo s-a retras mai 
târziu într-o pustie, unde a murit în prima jumătate a veacului al 5-lea. În care 
pustie s-a retras, nu se ştie. Ca şi Nil, tot aşa şi Marcu Ascetul este un învățăcel, 
sau cel puţin un admirator al Sfântului loan Gură de Aur. 


Fotie aminteşte nouă scrieri de ale lui Marcu Ascetul. Toate aceste nouă scrieri s- 
au păstrat până azi. 


Ele sunt: 

1. “Despre legea duhovnicească”. Fa vrea să explice cum se înţelege şi cum 
trebue împlinită legea duhovnicească de care vorbeşte apostolul Pavel (Rom. 7, 
14). Această “lege duhovnicească" cuprinde idealul desăvârşirii morale şi diferitele 
ca-pete înfăţişează tot cercul datoriilor morale ale omului. 


2. “Despre aceia care socotesc că se îndreptăţesc din fapte". După cum arată 
cuvintele de la sfârşit şi o traducere siriacă, această scriere a fost la început una cu 
cea de mai înainte. 


3. “Despre pocăință !. În aceasta se arată că pocăinţa e necesară pentru toţi fără 
excepţie şi constă în alungarea gândurilor. În rugăciune neîntreruptă şi în purtarea 
cu răbdare a necazurllor. Aceste trei virtuţi generale fac pe oameni nepătimaşi. Dar 
pocăinţa înţeleasă astfel se cuvine să o urmărească toată viaţa atât cei păcătoşi, cât 
şi cei drepţi, dacă vreau să dobândească mântuirea. Nu există în viaţa aceasta un 

capăt al el. Prin ea, sau prin aceste virtuţi, începătorii au parte de introducere în 
evlavie, cei de la mijloc de sporire şi cei desăvârşiţi de întărire. Ele niciodată nu îşi 
încetează lucrarea decât în cel pornit, din neştiință, spre plăceri, sau în cel 
deznădăjduit, sau în cel atins de eroarea novaţiană, care respinge pocăinţa, pe 
temeiul locului din Evrei 6, 1-2. 


Dar apostolul Pavel nu leapădă acolo pocăinţa, ci porunceşte ca temelia pocăinţii 
să rămână botezul cel unic în Hristos, osândind botezul de fiecare zi al creştinilor 
dintre iudei (P. G. 65, 976). Sunt de osândit atât cei ce spun că nu mai au lipsă de 
pocăință după botez şi deci pot păcătui fără grijă, cât şi cei ce, ştiind că vor fi iertaţi 
prin pocăință, nu se leapădă de rele. Scriptura, condamnând ambele aceste erori, 
cere de la toți pocăință, fie că păcătuiesc greu, fie că sunt cât se poate de 
înduhovniciţi, căci cine dispreţuieşte cele mici, va cădea pe încetul/ (Sirach 19, 1). 


Când cel înduhovnicit primeşte în sine ceva din cele care nu se cuvin şi zăboveşte 
pe lângă acel ceva fără să se pocăiască, lucrul acela mic, învechindu-se şi crescând, 
nu mai vrea să convieţuiască cu omul care la primit ca un orfan, ci îl atrage spre 
înrudirea cu sine, aducându-și aproape prin prietenia îndelungată, ca printr-o funie. 
Și dacă, luptând prin rugăciune, îl taie de la sine, rămâne aşa de aproape de 
nepătimire cât de departe e păcatul săvârşit de patimă. Dar dacă tăria acestui păcat 
îl duce pe om până la capăt şi-l face să înceteze lupta, în chip necesar acel om va fi 
cucerit şi de celelalte patimi... 


Dar vei zice: N-a putut ruga pe Dumnezeu de la început, de când s-a întâlnit cu 
păcatul, să nu-l lase să cadă până la capăt? Desigur că a putut. Dar dispreţuind 
acest rău mic, l-a primit cu voia sa ca pe nimic şi nu s-a rugat pentru el, neştiind că 
acel rău mic se face introducere şi pricină a unuia mai mare. (P. G. 65,977). 


Dar chiar cei care ar fi ajuns la atâta desăvârşire, încât nu mai păţesc nici aşa ceva, 
trebuie să se căiască toată viaţa pentru vreun cuvânt deşert spus vreodată, pentru 
vreo supărare asupra fratelui etc. (P. G. 65,980). 


“Astfel pentru cele mici şi pentru cele mari pocăinţa rămâne neterminată până la 
moarte. Deşi nu o putem săvârşi cu fapta până atunci, totuşi suntem datori să o 
cultivăm cu intenția, învaţă de la fire cum nu trebuie să o părăsim până la moarte. 
Mintea nu se poate opri de la lucrarea raţională, ci, chiar dacă ar fi desăvârşită, 
lucrează bine pe planul celor de-a dreapta. lar dacă, pe motiv că e desăvârşită, ar 
înceta să mai lucreze cele bune, desigur s-ar apleca spre cele de-a stânga. Dar fiind 
oprită de la cele de-a stânga, iarăşi e atrasă în chip firesc spre dreapta. Iar lucrarea 

pe planul celor de-a dreapta constă şi la începători, şi la cei de la mijloc, şi la 
desăvârşiţi în rugăciune, în alungarea gândurilor şi în răbdarea necazurilor..." 


Chiar dacă ne-am străduit până la moarte în pocăință, nici aşa n-am împlinit datoria 
noastră. Căci nimic nu cântăreşte cât Împărăţia Cerurilor. Precum mâncăm, bem, 
grăim şi auzim, tot aşa de firesc suntem datori să ne pocăim... Hristos ne-a luat pe 
garanţie, aşteptând pocăinţa noastră cine o părăseşte pe aceasta, nesocoteşte pe Cel 
ce ne-a luat pe garanție”. (P. G. 65,981). 


4. “Despre botez", sau mai precis: “Răspuns celor ce se îndoiesc despre dum- 
nezeiescul botez”. Este o înfăţişare a efectelor botezului, în forma unul dialog. E 
desbătută întrebarea dacă botezul şterge cu totul păcatul, sau mai lasă ceva din el, 
care trebue şters prin silinţe proprii. 


Botezul, declară Marcu Ascetul, are un efect desăvârşit, întrucât el nu numai şterge 
păcatul, ci şi împărtăşeşte pe Duhul Sfânt. Cel ce zice: “Văd altă lege în mădu- 
larele mele, care se împotriveşte legii duhului meu" (Rom. 7, 23) nu e cel botezat 
ci cel nebotezat încă. Dar lupta e necesară necontenit şi după aceea. Căci harul 
primit la botez nu-l face pe om neschimbăcios. Acest har e numai puterea dată 
omului de a rămânea ferit de păcat. Dacă el nu pune în lucrare această putere, prin 
păzirea poruncilor, cade iarăşi în păcat, dar nu în al lui Adam, ci în al său propriu: 


Nu spunem că tot omul, care a fost botezat şi a primit harul, este după aceea 
neschimbabil şi nu mai are lipsă de pocăință, ci că de la botez, prin darul lui 
Hristos, ni s-a dăruit harul deplin al lui Dumnezeu spre împlinirea tuturor poru- 
ncilor. 


Deci orice om, care l-a primit în chip tainic şi nu împlineşte poruncile, în măsura 
lipsei pe care n-o împlineşte e biruit de păcat, care nu este al lui Adam, ci al celui 
neglijent, întrucât, luând puterea de a lucra, nu împlineşte lucrul. 


Se pare că în acest tratat, ca şi în cele dela punctele 1-2, Marcu Ascetul combate 
Masalianismul, care susținea pe de o parte că în sufletul omului se află după botez 
şi Duhul Sfânt şi diavolul, iar pe de alta că orice prezenţă a harului în sine trebuie 
să o simtă omul. 


Marcu Ascetul răspunde că prin botez se sălăşluieşte în adâncul omului Duhul 
Sfânt, sau harul Lui, sau Ilsus Hristos, fiind şters cu totul păcatul. Dar harul rămâne 
numai ca o putere spre fapte bune, faptele însăşi având să le săvârşească omul. Şi 
pe măsură ce le săvârşeşte, se face descoperită prezenţa harului din el. 

Prin faptul că botezul aşează în noi harul ca putere spre faptă, el ne eliberează, 
adică ne face capabili să nu mai săvârşim răul, ci să săvârşim binele. Nu se mai 
lucrează răul prin noi în chip necesar, cum ziceau adversarii lui Marcu, ci numai 
dacă voim facem răul. Pe de altă parte aceiaşi adversari afirmau că păcatul 
strămoşesc nefiind şters prin botez, străduinţele noastre au tocmai rostul de a-l 
şterge, la ceea ce Marcu răspunde că, dacă ar fi aşa, Hristos n-ar fi avut pentru ce 
să moară. În realitate păcatul e şters prin botez, faptele noastre numai actualizează 
puterea harului, care ea a desfiinţat păcatul şi ne-a făcut liberi spre săvârşirea lor. 
În păcat recădem numai dacă nu prelungim în fapte bune puterea harului, dar 
atunci cădem nu în păcatul lui Adam, ci în al nostru personal. 


“Mărturisim cu adevărat că Sfântul botez este desăvârşit şi în el e ascuns harul lui 
Hristos, care aşteaptă ascultarea noastră şi împlinirea poruncilor, a căror putere am 
primit-o prin har" (P. G. cit. 1001). Aţi înţeles din cele spuse înainte că curățirea să 
făcut tainic prin botez, dar efectiv se află prin porunci. Dacă botezându-ne nu ne- 
am eliberat de păcatul strămoşesc, e vădit că nu putem săvârşi nici faptele libertăţii. 
lar dacă putem să le săvârşim pe acestea, e limpede că în chip tainic ne-am eliberat 
de robia păcatului... 


Dar pentru neglijarea poruncilor Celui ce ne-a curăţit pe noi, suntem stăpâniți de 
păcat. Prin urmare sau arată-mi mie că cei botezați nu pot să împlinească poruncile 
libertăţii şi deci botezul nu este desăvârşit, sau, arătând noi că aceia au primit o 
astfel de putere, să mărturisească toţi că sau eliberat prin harul lui Hristos, dar s-au 
predat pe ei înşişi de robia relelor, prin faptul că n-au împlinit toate poruncile şi de 
aceea s-au făcut iarăşi robi" (P. G. cat. 988). .Deci tu, omule, care ai fost botezat în 
Hristos, dă numai lucrarea, pentru care ai luat puterea, şi te împodobeşte pentru 
arătarea Celui ce locuieşte în tine" (P. G. cit. 1005). 


“Mărturisim că puterea împlinirii poruncilor am primit-o şi de legăturile morţii ne- 
am slobozit. Deci suntem datori cu lucrarea. Şi dacă nu împlinim poruncile lui 
Dumnezeu, harul dat nouă nu se va descoperi.” (P. G. cit. 1008). 


Unii dintre adversari cedau în privinţa faptelor rele, recunoscănd că ele stau în 
puterea noastră. Dar susțineau cu tărie că gândurile păcătoase nu stau în puterea 
noastră, chiar după ce suntem botezați. Ele vin şi ne stăpânesc fără să vrem, fiind o 
dovadă despre prezenţa păcatului strămoşesc în noi, din care şi izvorăsc. 


Urmărind să demonstreze că gândurile păcatului nu provin în noi din păcatul lui 
Adam, nici nu ne sunt impuse cu silă de satana, ci sunt produse de noi prin 
primirea momelii celui râu, Marcu desfăşoară în această scriere o serie de 

remarcabile analize de ordin psihologic şi pneumatologic. Ni se înfăţişează astfel 
în chipul cel mai precis înţelesul “atacului” sau al “momeli” satanei, al aşa numitei 
îpoopoif,. prima răsărire a unui gând de păcat, căreia îi dau un rol important 
aproape toate scrierile din Filocalie şi în general toată literatura ascetică a 
Răsăritului. Se expune apoi procesul ce are loc în suflet în urma ivirii acestui atac, 
în cursul căreia se formează gândurile păcătoase şi se ajunge la fapta păcatului şi la 
patimă. “Atacul” sau .momeala”, care vine de la satana, nu este păcat. Ci este, după 
Marcu, gândul simplu şi izolat al păcatului până nu e multiplicat, transformat într-o 
cugetare desvoltatâ, de aplecarea noastră asupra lui şi până nu s-a trezit în noi o 
dulceaţă, o plăcere pentru el. 


E un gând scânteie, de care ne dăm seama că nu l-am căutat şi nu l-am produs noi, 
ci a apărut dintr-odată, singuratec, ca o sugestie din senin şi e încă gând pur, fără 
nici un amestec de plăcere. El poate să stăruie în noi, dar şi în acest caz dacă nu-l 
multiplicăm, nu-i dezvoltăm în imagini, şi nu asociem la el o plăcere, nu e păcat. 
Păcate sunt abia gândurile pe care le rodim noi din acel “atac”, dar ele nu ni se 
impun cu sila, ca o creştere dintr-un păcat strămoşesc ce l-am purta în noi, sau ca o 
copleşire a noastră fără să vrem de către puterea satanică (P. G. cit. 1016). 


E adevărat că adeseori aceste gânduri ni se înfăţişează ca având o putere silnică 
asupra noastră, încât nu putem scăpa de ele. Dar aceasta se datoreşte faptului că 
prin obişnuinţă ne-am făcut iarăşi robi patimilor şi gândurile alimentate de ele nu le 
mai putem alunga dintr-odată, ci ne trebuie o luptă îndelungată pentru a topi treptat 
din noi puterea patimilor care dau sevă acestor gânduri. 


Cine, crezând dumnezeeştii Scripturi şi împlinind poruncile Domnului, nu ştie 
că... gândurile nu ne Stăpânesc prin forţa lor, ci prin puţinătatea credinţei 
noastre şi prin lipsa împlinirii poruncilor? De aceea nu toţi suntem într-o stare 
egală şi nu toţi suntem purtaţi de aceleaşi idei, deoarece pricinile gândurilor stau în 
voia noastră. Dacă ar fi silnice aceste pricini, avându-și originea de la Adam, am fi 
stăpâniţi toți la fel şi inevitabil. Dar nu este aşa. Să nu fie! Căci iată vedem că nu 
toți suntem purtaţi la fel, nici la aceleaşi timpuri, nici spre aceleaşi lucruri, ci 
fiecare pe cât a crezut Domnului în privinţa bunurilor viitoare, dispreţuind slava 
omenească şi patima voluptăţii, pe atât a scos afară şi gândurile şi se află mai 
liniştit decât cel împătimit de voluptate. 


De aceea ne deosebim unul de altul şi în concepţii şi în viaţă. Noi vrem să 
mistificăm adevărul când căutăm să stingem gândurile nu prin credinţa în lisus, 
adică nu prin lucrarea poruncilor Lui, nici prin umilință şi smerită cugetare, 
împreunate cu durerea inimii, ci rămânând în voluptatea ascunsă, adică în slavă 

deşartă şi în dorul de a plăcea oamenilor, în părerea de sine şi în închipuirea 
biruinţei şi a mândriei noastre şi a altora ca acestea, pe care neisbândindu-le 
înmulțim gândurile poftitoare. De aceea nu putem să le stingem. De ce încercăm să 
înlăturăm în chip nedrept efectele, păstrând pricinile din care provin?" (P. G. cut. 
1021). 


Un loc însemnat are în viaţa duhovnicească, aşa cum o descrie Marcu Ascetul, 
inima. E cel dintâi dintre autorii din Filocalia, la care inima primeşte o asemenea 
importanţă. Evagrie, lon Casian, Nil consideră aproape exclusiv mintea ca loc şi ca 
factor central al fiinţei omeneşti. lon Casian aminteşte de câteva ori locul din Prov. 
4, 23, despre străţuirea inimii, dar fără nici o analiză, fără a stărui asupra rolului 
inimii în viaţa duhovnicească. 


La Marcu Ascetul inima are o mare importanţă în raport cu procesul transformării 
atacului satanic în gânduri păcătoase. Anume starea de puritate a omului e carac- 
terizată prin unirea dintre minte şi inimă. Când mintea se desparte de inimă, dă loc 
în sine “atacului” satanic. 


“Noi am primit poruncă să nu ne îngrijim de nimic, ci să ne păzim cu toată 
străjuirea inima (Prov. 4, 23) şi să căutăm înlăuntrul nostru Împărăţia Cerurilor. 
De aceea când se desparte mintea de inimă şi se opreşte din căutarea amintită, 
îndată dă loc atacului diavolului şi se face aptă să primească sugestia rea. Dar dacă 
mintea, după o luptă anumită, s-a eliberat de “atacul” satanic, are iarăşi puterea să 
ia aminte la inimă şi să o păzească cu toată străjuirea, încercând să pătrundă 
netulburată în cele mai dinlăuntru cămări ale ei, unde nu suflă vânturi de ale 
gândurilor rele, care împing cu sila şi sufletul şi trupul în prăpăstiile voluptăţii şi le 
aruncă în fântânile de asfalt" (P. G. 65, 1016). 


Întrucât conţinutul acestei scrieri alcătuieşte un fundament doctrinar pentru multe 
din manifestările vieţii ascetice şi mistice răsăritene, şi în special pentru metodele 
rugăciunii mintale, ne-am gândit să o traducem şi să-i facem loc în această ediție 
românească a Fllocaliei, chiar dacă nu e cuprinsă în ediţia greacă. 


5. "Sfaturi folositoare de suflet către Nicolae". Este o epistola prin care Marcu 
răspunde la o scrisoare a ascetului Nicolae din Ancyra, un tânăr prieten al său, 
după ce el s-a retras din Ancyra în pustie şi nu-i mai poate da sfaturi cu graiul viu 
ca mai înainte. Ca cel mai bun mijloc pentru aş stăpâni patimile îi recomandă 
gândul statornic la binefacerile lui Dumnezeu, dintre care cea mai mare este Întru- 
parea şi suferinţele purtate de Hristos pentru noi. 

Cele trei rele care ameninţă necontenit sufletul sunt: uitarea, lenea şi neştiinţa. 
Impotriva lor trebuie să se lupte cu: amintirea binefacerilor lui Dumnezeu, râvna şi 
cunoştinţa luminată. 


6. ”Dispută cu un scolastic”!. Este un dialog între un ascet bătrân, care e Marcu, şi 
un avocat. Avocatul cere socoteală despre teza susţinută de monahi că făcătorii de 
rele nu trebue traşi la judecată. Fără a se lăsa convins, avocatul pleacă şi bătrânul 
ascet continuă să vorbească despre acest lucru cu fraţii. 


7. “Consfătuirea minţii cu sufletul". Adevărurile dezvoltate în scrierea despre 
botez, le înfăţişează acum mintea înaintea sufletului. Ea vrea să-i arate că e o 
greşală să creadă că păcatul lui vine de la Adam, sau de la diavolul, sau din influ- 
enţa altor oameni. 


8. “Despre post". Lămureşte în patru capitole însemnătatea postului. Postul nu 
trebuie să trezească mândrie. 


“Cine e mândru, nu se cunoaşte pe sine. Căci de s-ar cunoaşte pe sine şi prostia 
care se cuprinde în el, nu s-ar mai mândri. lar cine nu se cunoaşte pe sine, cum 
poate să cunoască pe Dumnezeu?" (P. G. 65, 1116C). 


9. “Despre Melchisedec". E un tratat dogmatic, polemic îndreptat împotriva unor 
oameni care, bazaţi pe cap. 7 al Ep. către Evrei, susțineau că Melchisedec a fost 
Fiul lui Dumnezeu, înainte de ce s-a Întrupat din Fecioara Maria. Altfel n-ar fi fost 
fără tată, fără mamă, fără înaintaşi şi preot în veci. Această părere, pe care o 
respinsese şi Epifanie, o combate Marcu în chip temeinic. 


Toate aceste scrieri le-a alcătuit Marcu la Ancyra, înainte de a se retrage în pustie. 
Numai epistola către Nicolae şi poate scrierea despre post le-a compus în timpul 
petrecerii în pustie. 


Afară de aceste 9 scrieri, În Patrologla lui Migne mai este publicată sub numele lui 
Marcu o scriere intitulată: “Capete despre trezvie", cuprinzând 26 capete şi două 
întrebări şi răspunsuri. Dar scrierea aceasta nu e a lui Marcu, ci o compilaţie mai 
târzie din sentinţele lui Maxim Mărturisitorul şi din Omiliile lui Macarie Egip- 
teanul. 


Probabil că de la Marcu este şi scrierea “împotriva Nestorianilor*”, publicată de A. 
Papadopulos Kerameus după un manuscris din Ierusalim din v. 13, şi în cazul 
acesta Marcu trăia încă pe la 430. 

(Extras din cartea Filocalia sau culegere din scrierile Sfinţilor Părinţi care arată 
cum se poate omul curăţi, lumina şi desăvârşi - Volumul 1) 

Vieţile Sfinţilor - Sfântul cuvios Marcu pustnicul 





Acest sfânt fiind iubitor de osteneală întru toate, s-a dat pe sine totodată, şi 
cercetării Sfintelor Scripturi şi a ajuns la desăvârşirea cea mai înaltă în sihăstrie şi 
în virtute. Mărturie despre acestea sunt scrierile rămase de la el (în Filocalia 
românească, volumul 1), care sunt pline de tot felul de învăţătură şi de folos; şi 
lucrarea minunilor i-a fost încredinţată de Mântuitorul Hristos. Dintre minunile 
acestea este nevoie să storisim aici una: pe când sfântul se găsea odată în curte şi 
se cerceta pe sine însuşi, a venit la dânsul o hienă sălbatică, aducând cu sine pe 
puiul ei care era orb şi într-un chip umilit s-a rugat de sfânt să se milostivească de 
ea şi să vindece orbirea puiului ei. lar sfântul scuipând asupra ochilor celor bolnavi 
şi rugându-se, i-a dat vederea. După câteva zile hiena i-a adus o piele mare de 
berbec ca mulțumire pentru că i-a vindecat puiul. Dar sfântul nu a primit-o, până ce 
hiena nu i-a făgăduit că pe viitor nu va mai ataca oile săracilor. Dacă sfântul era 
atât de milostiv faţă de firea celor necuvântătoare, cât de milostiv trebuie să era 
faţă de oameni, cărora însăşi părtăşia firii le cere să fie plini de îndurare? 


Atât de mare era curăţia sfântului, încât preotul mănăstirii spunea sub jurământ că 
el nu a dat niciodată Sfintele Taine monahului Marcu; ci, ori de câte ori acesta 
venea să se împărtăşească, era împărtăşit de un înger, căruia 1 se vedea numai mâna 
din cot, ţinând linguriţa, când sfântul se împărtăşea. Sfântul se depărtase de toate 
grijile şi zgomotele lumii când era în vârstă de patruzeci de ani; şi petrecând întru 
sihăstrie şaizeci de ani, s-a mutat către Domnul. Era mic de statură, spânatic la 
barbă şi avea capul luminat pe dinlăuntru de harul Duhului Sfânt. 

Sinaxar din 5 martie 





Tot în această zi, pomenirea prea cuviosului părintelui Marcu monahul 
("ascetul''), făcătorul de minuni 





Acest sfânt fiind iubitor de osteneală întru toate, s-a dat pe sine totodată, şi 
cercetării Sfintelor Scripturi şi a ajuns la desăvârşirea cea mai înaltă în sihăstrie şi 
în virtute. 


Mărturie despre acestea sunt scrierile rămase de la el (în Filocalia românească, 
volumul 1), care sunt pline de tot felul de învăţătură şi de folos; şi lucrarea 
minunilor i-a fost încredinţată de Mântuitorul Hristos. 


Dintre minunile acestea este nevoie să istorisim aici una: pe când sfântul se găsea 
odată în curte şi se cerceta pe sine însuşi, a venit la dânsul o hienă sălbatică, 
aducând cu sine pe puiul ei care era orb şi într-un chip umilit s-a rugat de sfânt să 

se milostivească de ea şi să vindece orbirea puiului ei. lar sfântul scuipând asupra 
ochilor celor bolnavi şi rugându-se, i-a dat vederea. După câteva zile hiena i-a adus 
o piele mare de berbec ca mulţumire pentru că i-a vindecat puiul. Dar sfântul nu a 
primit-o, până ce hiena nu i-a făgăduit că pe viitor nu va mai ataca oile săracilor. 


Dacă sfântul era atât de milostiv faţă de firea celor necuvântătoare, cât de milostiv 
trebuie să era faţă de oameni, cărora însăşi părtăşia firii le cere să fie plini de 
îndurare? 


Atât de mare era curăţia sfântului, încât preotul mănăstirii spunea sub jurământ că 
el nu a dat niciodată Sfintele Taine monahului Marcu; ci, ori de câte ori acesta 
venea să se împărtăşească, era împărtăşit de un înger, căruia 1 se vedea numai mâna 
din cot, ținând linguriţa, când sfântul se împărtășea. 


Sfântul se depărtase de toate grijile şi zgomotele lumii când era în vârstă de pa- 
truzeci de ani; şi petrecând întru sihăstrie şaizeci de ani, s-a mutat către Domnul. 


Era mic de statură, spânatic la barbă şi avea capul luminat pe dinlăuntru de harul 
Duhului Sfânt. 


Resurse: 
Din scrierile Sfântului Marcu Ascetul 


http://y ww .filocalia.ro/scrieri/4/Marcu_Ascetul 
Marcu Ascetul - în ro.Orthodox Wiki.org: 


https://ro.orthodoxwiki.org/Marcu_ Ascetul 
La loi spirituelle dans la vie quotuidienne 


http://www.nistea.com/eseuri/iulian_nistea/loi-spirituelle.htm 

In această lună (martie), în ziua a cincea, pomenirea Sfântului cuviosului 
mucenic Conon, cel din Isauria 





Sfântul Conon a trăit pe vremea Sfinţilor apostoli. Era fiul lui Nestor şi al Nadei, 
dintr-un sat numit Vidani. Părinţii săi, la vremea cuvenită l-au căsătorit, dar el a 
dorit să trăiască cu femeia lui în feciorie. 


Se zice că însuşi arhanghelul Mihail l-a învăţat credinţa în Hristos, l-a botezat în 
numele de viaţă făcătoarei Treimi, l-a împărtăşit cu Preacuratele Taine şi i-a dat 
puterea de a săvârşi lucruri minunate. 


Drept aceea el a plecat şi pe femeia lui Ana (căci aşa se numea aceasta), să fie de 
un gând cu dânsul şi să trăiască laolaltă în feciorie şi a botezat şi pe părinţii lui, 
după ce i-a adus mai întâi la credinţa lui Hristos. Apoi, a înduplecat pe tatăl său 
Nestor să sufere mucenicia pentru Hristos. 


Pe închinătorii la idoli care voiau să aducă jertfă unui demon întunecat şi necurat 
ce se găsea într-o peşteră, i-a făcut să cunoască pe Dumnezeul tuturor. 


Sfârşitul său mucenicesc a fost astfel: când ighemonul Magnus a venit în ţinutul 
acela, aducând cu sine poruncile împărăteşti, sfântul a fost prins şi adus înaintea 
lui, şi a fost bătut cumplit. Când mulţimea a auzit despre aceasta a alergat ca să 
scoată pe sfânt din mâinile ighemonului şi să-l pedepsească pe acesta pentru fapta 
făcută. Ighemonul aflând aceasta, a fugit; iar mulţimea dezlegând pe sfânt şi 
ştergându-i rănile de sânge, l-a adus la casa lui, unde a mai trăit doi ani, după care 
s-a mutat către Domnul. 

Tot în această zi, pomenirea Sfântului mucenic Conon, grădinarul 


Acest sfânt era din Nazaretul Galileii şi a trăit pe vremea împăratului Decius. Deci, 
plecând de acolo, a venit în cetatea Pamfiliei, care se chema Mandron şi aici, 
făcându-şi o grădină în locul ce se zice Carmela, îngrijea de ea, scoțându-şi hrana 
de care avea nevoie. 


Şi era atât de cinstit şi de curat cu inima, încât atunci când au venit cei ce căutau 
să-l prindă, găsindu-l pe câmp şi îndreptându-şi cuvântul către el, li s-a închinat lor 
din tot sufletul. Când aceştia i-au arătat pricina pentru care au venit la el, cum că 
ighemonul Publius îl cheamă, el le-a răspuns: dar ce nevoie are el de mine, că eu 
sunt şi creştin? Să cheme la el pe cei ce sunt de un cuget şi de o credinţă cu el. 


După ce a fost legat şi a fost adus înaintea ighemonului şi neîmplinind porunca 
acestuia de a aduce jertfă idolilor, i s-a bătut cuie de fier în picioare şi a fost silit să 
meargă aşa înaintea unui car. Atunci el, ieşind şi căzând în genunchi şi rugându-se 
lui Dumnezeu, şi-a dat duhul. 


Tot în această zi, pomenirea Sfântului mucenic Evloghiu din Palestina 
Sfântul mucenic Evloghiu era din Palestina. După moartea părinților săi păgâni, el 
şi-a dat toată moştenirea săracilor, devenind un pelerin prin Palestina şi convertind 
păgânii la credinţa creştină. In timpul unei persecuții el a fost arestat, torturat în 
mod groaznic şi decapitat. 


Tot în această zi, pomenirea Sfântului mucenic Evlampiu 


Sfântul mucenic Evlampiu a trăit în Palestina şi i s-a tăiat capul pentru credinţa sa 
în Hristos. 


Tot în această zi, pomenirea Sfântului mucenic Arhelau şi a celor împreună cu 
dânsul o sută cincizeci şi doi de mucenici, care prin sabie s-au săvârşit. 


Sfântul mucenic Arhelau şi cei împreună cu dânsul o sută cincizeci şi doi de 
mucenici, care prin sabie s-au săvârşit. 


Tot în această zi, pomenirea Sfântului mucenic loan Bulgarul, care a 
mărturisit în Constantinopol, la anul 1784, şi care prin sabie s-a săvârşit. 

Sfântul nou mucenic loan s-a născut în Bulgaria în anul 1765. Musulmanii, cre- 
zând în mod fanatic că dacă vor converti cât mai mulți creştini la credinţa lor ei vor 
fi salvaţi şi vor avea în viaţa de dincolo abundență de hrană şi desfătări cu fecioare, 
foloseau toate metodele, bune şi rele de a-i convinge pe creştini. 


Pe când era doar un copil, loan îşi petrecea mult timp cu musulmanii şi, încet-încet, 
a renunţat la Hristos, urmând credinţa musulmană. Pe când avea şaisprezece ani, 
şi-a revenit din rătăcire, căindu-se amarnic pentru greşeala sa. 


Sfântul loan a fugit la Muntele Athos, în Marea Lavră, unde a petrecut în pocăință, 
sub ascultarea unui părinte. El a dus o viață monahală strictă timp de trei ani şi 
totuşi, conştiinţa nu-i da pace. Astfel, cu binecuvântare de la duhovnic, el s-a decis 
să plece la Constantinopol şi să mărturisească public pe Hristos, chiar să-şi verse 
sângele pentru a spăla păcatul apostaziei de care se simţea vinovat. 


Tânărul călugăr s-a îmbrăcat ca un turc, lucru care nu i se permite unui creştin să 
facă şi, ajungând în Constantinopol, s-a dus direct la biserica Hagia Sophia, care a 
fost transformată în moschee. În faţa musulmanilor şi-a făcut semnul Sfintei Cruci 
şi a început să spună rugăciuni creştine. Cu voce tare povestea cum el s-a născut 
creştin dar a căzut în rătăcire şi s-a depărtat de credinţa lui Hristos. Striga mai 
departe cum că vrea în acel moment să se lepede de falsa credință musulmană şi să 
se întoarcă din nou la Hristos. 


Auzind aceste cuvinte, turcii au înnebunit de mânie, l-au prins şi l-au torturat în 
felurite chipuri. "Leapădă-te de Hristos," strigau ei, "şi întoarce-te la credinţa 
musulmană, altminteri vei muri." 


Sfântul loan a răspuns: "Fără Hristos, nu există salvare." 


Agarenii  furioşi l-au târât pe sfânt în curte unde i-au tăiat capul. În acest fel, 
Sfântul Ioan a primit coroana muceniciei în 1784, la vârsta de 19 ani. 


Cu ale lor sfinte rugăciuni, Doamne, miluieşte-ne şi ne mântuieşte pe noi. Amin. 

„Să nu te înalți când verşi lacrimi în vremea rugăciunii, căci Hristos este Cel ce S-a 
atins de ochii tăi de ai putut vedea cu mintea.”, îndemn din comoara de sfaturi 
duhovniceşti pe care ne-a lăsat-o Sfântul cuvios Marcu, ascetul sau pustnicul. 


Sfântul Marcu Ascetul s-a născut în Atena. Știm despre el faptul că din tinereţe a 
iubit Sfânta Scriptură şi viața monastică. A slujit mulți ani ca egumen al unei 
mânăstiri din Ancyra. De acolo s-a retras către viața solitară şi plină de aspre 
nevoinţe în pustia Egiptului. 


Istoricul bisericesc Paladie, ne-a lăsat consemnată mărturia pe care Sfântul Macarie 
Alexandrinul a dat-o despre Sfântul Marcu. Acesta era copleșitor de blând şi înţe- 
lept. Cunoştea întreaga Scriptură a Vechiului şi Noului Testament. 


Dar, această cunoaștere avea la Marcu Ascetul o semnificaţie aparte. „Cuvintele 
dumnezeieştii Scripturi, ne scrie Sfântul Marcu, citește-le prin fapte şi nu le întinde 
în vorbe multe, îngâmfându-te în deşert cu simpla lor înţelegere.” Cunoaşterea 
Scripturilor a rodit în el nevoinţă şi nu îngâmfare. 


De la Sfântul Marcu Ascetul ni se păstrează nouă scrieri duhovniceşti. Ele ne 
învaţă despre viaţa duhovnicească şi regulile ei, despre lupta cu patimile, despre 
post, despre botez, despre faptele bune și despre pericolul de a crede că ele ne 
îndreptăţesc cumva înaintea lui Dumnezeu. 

Om plin de harul lui Dumnezeu şi făcător de minuni, Sfântul Marcu a fost cercetat 
de mulțime de ucenici care au lăsat mărturii despre el. 


Dragostea şi bunătatea sa s-au revărsat și peste animale. A tămăduit puiul unei 
hiene care, în semn de răsplată i-a adus o piele de oaie. Ştim despre acest lucru de 
la Sfânta cuvioasă Melania care avea ea însăși pielea aceea. 


Sfântul Marcu este tuturor creștinilor pildă prin vieţuire, povăţuitor prin scrierile 
sale și mijlocitor prin îndrăzneala către Domnul pe care l-a iubit şi pentru care s-a 
nevoit. 


Dascăl al răbdării și smereniei ne-a lăsat scris poveţe prin care se pot tămădui 
tendinţele egocentrice pe care ni le propune lumea în care trăim. 


„De ai fost păgubit sau ocărât, sau prigonit de cineva, ne sfătuieşte Sfântul Marcu, 
nu lua în seamă cele de faţă, ci aşteaptă cele viitoare; şi vei afla că acela ţi-a fost 
pricină de multe bunătăţi, nu numai în vremea de aici, ci Și în veacul viitor.” 

Pomenirea Sfântului mucenic Conon din Isauria 


Acest sfânt mucenic a fost crescut de mic în credința în Hristos şi botezat în 
numele Preasfintei şi de Viaţă făcătoarei Treimi de însuşi Arhanghelul Mihail, 
voievodul netrupeştilor oştiri ale lui Dumnezeu. Până la moartea lui, arhanghelul 
lui Dumnezeu a vegheat, nevăzut asupra Sfântului Conon. 


Sfântul Conon era luminat şi împuternicit de harul lui Dumnezeu, astfel încât inima 
lui nu mai putea fi plecată de nimic lumesc, ci pururea era ridicată la cele de sus. 


Când părinţii lui l-au silit să se însoare şi s-a aflat cu mireasa lui în cămară după 
nuntă, atunci el a luat o lumânare pe care a pus-o sub un vas şi a întrebat-o pe 
mireasă: „Ce e mai bun, lumina sau întunericul?” 


lar ea a răspuns: „Lumina." 


Atunci el a început să o înveţe despre credinţa în Hristos şi despre viaţa veşnică, 
care sunt mult mai înalte şi mai atrăgătoare decât viaţa trupească, în această faptă a 
lui, Sfântul Conon a reuşit pe deplin, căci şi mireasa lui cu părinţii ei au venit mai 
după aceea la credinţa în Hristos. 

Conon a trăit o vreme cu soţia lui ca frate şi soră. Căci nu după mult timp soția lui 
a murit, precum şi părinţii lui. 


Astfel Sfântul Conon s-a retras complet din viaţa lumii, dăruindu-se deplin vieţii de 
rugăciune, postiri şi cugetări dumnezeieşti. El a făcut multe minuni, întorcând mult 
popor la Hristos. 


Printre minunile lui este şi aceea că avea putere mare asupra duhurilor necurate, pe 
care le forța să-i slujească lui. 


În timpul unei prigoane el a fost prins, torturat şi înjunghiat peste tot cu cuțite. Cei 
bolnavi se ungeau cu sângele lui şi se făceau sănătoşi. 


După această mucenicie Sfântul Conon a mai trăit doi ani în cetatea lui Isauria şi 
trecând la cele veşnice, s-a înfățişat înaintea lui Dumnezeu. Acest slăvit sfânt a trăit 
şi a luat mucenicia în veacul al doilea. 


Pomenirea Sfântului mucenic Conon, grădinarul 


Acest Sfânt Conon s-a născut în Nazaret. EI era blând şi curat cu inima şi era peste 
tot plăcut înaintea lui Dumnezeu. 


În timpul domniei lui Decius, Sfântul Conon a fost prigonit, chinuit şi mucenicit 
pentru Hristos. Întotdeauna el a rămas tare în credință. EI i-a certat cu asprime pe 
judecătorii păgâni, vădind prostia lor. Călăii i-au bătut cuie în picioare, l-au legat 
de carul cezarului şi I-au silit să alerge în trapul cailor prin cetate până când acest 
om nevinovat şi sfânt, epuizat de chinuri, a căzut. Atunci el s-a rugat ultima oară 
pentru lume şi şi-a dat sufletul în mâinile lui Dumnezeu, la anul 251 după Hristos. 


Pomenirea Sfântului cuvios Isihie, postitorul 


Sfântul Isihie s-a născut lângă oraşul Brusa, în veacul al optulea. EI apoi s-a retras 
în muntele Maion, temut şi vestit pentru mulțimea duhurilor necurate care se 
sălăşluiau acolo. Acolo Isihie şi-a clădit o colibă şi un paraclis închinat Sfântului 
apostol Andrei. EI le-a împrejmuit cu o grădină pe care o cultiva ca să se hrănească 
din lucrul mâinilor lui. 


Cu rugăciunea, Sfântul Isihie făcea multe minuni. El a prorocit că după moartea lui 
pe acel loc se va ridica o mânăstire. 

EI a ştiut cu o lună mai înainte ziua şi ceasul morţii lui. La miezul nopţii acelei zile, 
unii oameni au văzut cum chilia lui s-a umplut de o lumină neobişnuită. Când au 
sosit la colibă, l-au găsit pe sfânt deja mort. 


Sfântul Isihie a adormit cu pace, fiind primit în împărăţia cerească a Domnului Său 
la anul 790 după Hristos. 


Mai târziu, Teofilact, episcopul Amasiei, a mutat sfintele sale moaşte în cetatea 
Amasia. 


Pomenirea Sfântului cuvios Marcu ascetul 
Sfântul Marcu a fost mare ascet şi făcător de minuni. 


În cel de al patruzecilea an al vieţii lui el a fost tuns monah de povăţuitorul lui, 
Sfântul loan Gură de Aur. După aceasta Sfântul Marcu a petrecut şaizeci de ani în 
pustia sălbatică a Nitriei în postiri, rugăciuni şi scrierea a multe cărți duhovniceşti 
privitoare la mântuirea sufletului. 


EI cunoştea pe de rost Sfintele Scripturi. El era milostiv şi blând. EI plângea mult 
pentru nenorocirea care a căzut peste întregul neam omenesc şi peste întreaga 
zidire a lui Dumnezeu. 


Odată, pe când plângea, el s-a rugat pentru un pui de hienă care se născuse orb şi 
îndată puiul a văzut. Hiena mamă văzând aceasta s-a dus şi a adus sfântului o 
piele de oaie. Sfântul i-a poruncit atunci hienei să nu mai ucidă niciodată oile 
oamenilor, mai ales săraci. 

Sfântul Marcu primea Sfânta Impărtăşanie din mâinile îngerilor. 

Omiliile lui duhovniceşti, despre pocăință, priveghere, paza minţii, sunt socotite 
printre cele mai mari scrise vreodată în Biserică. Aceste lucrări au fost lăudate 
mult de marele Sfânt patriarh Foue. 


Cântare de laudă la Sfântul Arhanghel Mihail 


Ingerii sunt fraţi ai noştri mai înalți în duh şi mai vârstnici, 
A căror voinţă este doar Voința lui Dumnezeu. 


Mai strălucitori decât lumina sunt ei, 

Mai uşori şi mai repezi, 

În lumină sunt îmbrăcaţi, 

lumina Făcătorului lor, 

Neobosiţi lucrători ai lucrării lui Hristos. 


Grija lor cea mare, singura, este neamul omenesc: 
Cum să-l întoarcă la Dumnezeu, ca pe Fiul Risipitor. 


Grija îngerilor este să-i scoată din pământ străin 
Pe fraţii lor mai mici, oamenii, 
Și să-i aşeze în curțile împărăteşti ale Stăpânului Hristos. 


Arhistrategul Mihail, cel mai 
dintâi dintre cei dintăi, 
Străluceşte printre oştile cereşti 
Precum Luceafărul între stele. 


Aproape este el de tot omul care se pocăieşte, 
Ridicându-l la Dumnezeu, 

Puternic este el să fie aproape de toți, 

Oricât de mulți ar fi. 


Bucuria lui cea mai mare este slujirea, 
Chiar şi în cerurui slujirea aproapelui 
Prima poruncă este. 


Slujirea întăreşte viaţa şi o umple de bucurie pe mamă, 
Slujirea împleteşte cununile cele neveştejite, 

Această slujire îngerilor le este bucurie şi sărbătoare, 

Căci se face spre slava lui Dumnezeu şi mântuirea oamenilor. 


Cugetare 


Oare de ce unii oameni, educați la şcoli înalte şi botezați în numele lui Hristos, se 
îndepărtează de creştinism şi se dăruiesc cu totul filozofiei şi teoriilor omeneşti, 
afirmând că ele conţin mai mult adevăr decât creştinismul? 


Din două motive se întâmpla această: fie dintr-o înţelegere cu totul superficială a 
creştinismului, fie din cauza păcatelor. Mintea superficială nu-L poate primi pe 
Hristos, ea fuge de EI precum criminalul de curtea de justiție. 

Creştinii păcătoşi şi superficiali au fost de-a lungul timpurilor tot atât de revoltați 
împotriva creştinismului ca şi păgânii. Celor superficiali şi culpabili le-a fost 
întotdeauna mai comod să se scalde în băltoaca noroioasă a cugetării omeneşti, 
decât să se arunce în adâncurile riscante ale lui Hristos. 


Pe cei care îl urmează cu credinţă, Hristos îi cheamă mereu la adâncimi tot mai 
mari, precum i-a spus Sfântului apostol Petru: Mână la adânc (Luca 5: 4). 


Sfântul Marcu Ascetul zice că legea lui Dumnezeu se pricepe în măsura în care 


împlineşti cu fapta sfintele porunci ale lui Dumnezeu: „Ienoranţa îl face pe om 
Să grăiască împotriva a ceea ce îi este de folos, iar obrăznicia înmulţeşte 
păcatul.” 


Luare aminte 


Să luăm aminte la Taina împărtăşirii ca Taină a Iubirii Desăvârşite, căci: 
e Din partea Mântuitorului Hristos, ea înseamnă desăvârşita dăruire a Lui, 
credincioşilor Lui, 
e Astfel fiind ea, Hristos este primit cu credinţă şi încredere de credincioşi; 
e Astfel fiind ea, duce la unirea mântuitoare, roditoare şi plină de bucurie 
dintre Dumnezeu şi om. 


Predică despre mergerea la adâncuri împreună cu Hristos 


Mână la adânc (Luca 5:4). Aşa i-a poruncit Stăpânul Hristos lui Petru şi celorlalţi 
apostoli, când a încetat de a vorbi (Luca 5: 4). Aceasta înseamnă că mai întâi EI i-a 
învăţat şi imediat după aceea i-a chemat la faptă. Acest lucru este important şi 
pentru noi. Căci de îndată ce învăţăm ceva din Sfintele Scripturi, avem neapărată 
nevoie să mergem şi să împlinim cu fapta ceea ce am învăţat. 


Nu numai ucenicul este iubit de către Stăpânul Hristos, ci mai ales faptele lui. 
Mână la adânc. De pe țărm, de acolo unde apele sunt mici, Stăpânul a grăit po- 
porului care era mai puțin luminat în tainele împărăției lui Dumnezeu. Dar pe 
apostoli i-a îndemnat la adânc. Apele mici sunt mai puţin periculoase, dar puţini 
sunt şi peştii pe care îi poţi prinde în ele. În apele mici printre peşti se mai află şi 
şerpi, broaşte şi alte vietăţi respingătoare. Acesta este tot pericolul, în apele mici şi 
peştii sunt puţini şi mici - aceasta e tot ceea ce poţi prinde. Dar la adânc, pericolul e 
corespunzător mai mare. Acolo există peşti mari şi furtuni pe măsură. Acolo este 
pericol de moarte. Dar acolo şi peştele este mai mare şi mult mai bun - acesta este 
câştigul. 

O, creştine înțelepte, la adânc aşadar trebuie să mâni! Mână la adâncul tainic al 
mării vieţii, dar nu îndrăzni să porneşti fără Hristos la cârmă, nu, niciodată. Căci 
dacă îndrăzneşti, s-ar putea să-ţi petreci toată noaptea acestei vieți fără să prinzi 
NIMIC, aşa cum s-a întâmplat în acea noapte cu bătrânul Petru, pescarul cel 
încercat, când a spus: toată noaptea ne-am trudit şi nimic nu am prins (Luca S: 
5). 


Nu numai că nu vei prinde nimic dacă nu-L ai pe Hristos la cârmă, dar şi mai rău 
poate să ţi se întâmple. Căci pot veni vânturi mari care să te răstoarne în adânc. 
Căci poţi fi sfâşiat de fiarele sângeroase ale adâncului. lar vânturile, creştine 
înțelepte, sunt propriile tale patimi care te însoțesc fără să vrei dacă mâni la adânc 
fără Hristos. 


lar fiarele adâncului, creştine înțelepte, sunt diavolii care te pot distruge într-o 
clipeală de ochi, tot aşa cum într-o clipeală de ochi au mânat turma de porci în 
mare: Atunci, ieşind, duhurile necurate au intrat în porci şi turma s-a aruncat de 
pe ţărmul înalt în mare. Şi erau ca la două mii şi s-au aruncat în mare (Marcu 
5213). 


Dar dacă mâni la adânc cu Hristos la cârmă, de nimic să nu te temi; ci mergi 
bucurându-te, şi cu curaj alipindu-te de Hristos. Aşa vei dobândi prada cea mai 
bună, aşa iţi vei umple cu ea amândouă luntrile şi pe cea a trupului şi pe cea a 
sufletului tău. Te ve îmbogăţi cu cea mai bună pradă. 


O, râvnitorule creştine şi fără piedici vei sosi la țărm, la ţărmul împărăției lui 
Hristos. Căci nicăieri fără Hristos! Nici în locurile joase, nici în cele înalte. Căci în 
cele joase te vor supăra foametea şi multele mizerii omeneşti, iar în cele înalte încă 
şi mai mari rele pot să te pască. 


O, Atotputernice şi Mântuitorule Doamne, Tu eşti Cârmaciul, Apărarea şi 
Limanul nostru. ie se cuvine Slava şi mulțumita în veci, Amin. 

A cuviosului şi de Dumnezeu purtătorului părintelui nostru Marcu Ascetul 
despre legea duhovnicească, în 200 de capete 


Fiindcă de multe ori aţi dorit să ştiţi ce este legea duhovnicească de care vorbeşte 
dumnezeiescul apostol (Rom.7,14), care este cunoştinţa şi lucrarea celor ce vor să 
o păzească, vom vorbi despre acestea, pe cât ne va fi cu putinţă. 


15. Să nu te înalţi când verşi lacrimi în vremea rugăciunii, căci Hristos este Cel ce 
s-a atins de ochii tăi de ai putut vedea cu mintea. 

30. Legea libertăţii învaţă tot adevărul. Mulţi o ştiu aceasta prin cunoştinţă; însă 
puţini o înţeleg. pentru că înţelegerea e totdeauna în proporţie cu împlinirea 
poruncilor ei. 


33. Când ne vom sili să împlinim în conştiinţă toate poruncile lui Dumnezeu, vom 
înţelege că legea Domnului este fără prihană; că se cultivă prin faptele noastre cele 
bune, dar fără mila lui Dumnezeu nu este cu putință să se desăvârşească între 
oameni. 


39. Pe cel ce a încetat de-a mai păcătui şi s-a pocăit, nu-l mai mustra; iar de zici că 
pentru Dumnezeu îl mustri, mai întâi descoperă-ţi păcatele tale. 


52. După ce ai păcătuit în ascuns, nu încerca să uiţi. "Căci toate sunt goale şi 
descoperite pentru ochii Domnului, înaintea Căruia avem să dăm soco-teală" 
(Evr.4,13). 


53. Arată-te Stăpânului cu cugetul tău. "Căci omul caută la faţă, pe când Dum- 
nezeu priveşte în inimă" (1Sam.15,7) 
59. Nu zice: ce să fac, căci ceea ce nu voiesc aceea mi se întâmplă să fac. Ci, 


aducându-ţi aminte, cugetă la ceea ce ești dator să faci. 


70. Dumnezeu şi conştiinţa ştiu cele ascunse ale fiecăruia, deci prin acestea să 
primim îndreptarea. 


74. Când un om foloseşte pe altul prin cuvinte sau fapte, să ştie amândoi că e de 
față harul lui Dumnezeu. lar cel ce nu înţelege aceasta, va fi stăpânit de cel ce 


înţelege. 


100. "Rădăcina tuturor relelor s-a zis că este iubirea de argint" (Tim.6,10). Dar şi 
aceasta e vădit că se susține prin acelea. 


101. Mintea devine oarbă prin aceste trei patimi: prin iubirea de argint, prin slava 
deşartă şi prin plăcere. 


145. Cel ce cearcă toate şi reține binele, va fugi pe urmă de tot răul. 


158. Tot binele vine de la Dumnezeu după orânduirea Lui; şi cei care fac un lucru 
bun sunt slujitorii Lui. 

174.Nu socoti că orice necaz vine peste oameni din pricina păcatelor, pentru că 
sunt unii bine plăcuţi şi totuşi încercaţi. E drept că s-a scris: "Necuvioşii şi 
nelegiuiții vor fi prigoniţi”. Dar tot aşa s-a scris: "Cei ce voiesc să trăiască cucernic 
în Hristos, prigoniți vor fi" (Tim.3,12). 


184. Dumnezeu judecă faptele după intenţiile lor. Căci, zice: "Să-ţi dea ţie Domnul 
după inima ta" (Ps.20,5). 


190. Domnul e ascuns în poruncile Sale. Şi cei ce-L caută pe EI, îl găsesc pe 
măsura împlinirii lor. 


A aceluiaşi despre cei ce-şi închipuie că se îndreptează din fapte, în 226 de 
capete 


2. Domnul, vrând să arate că orice poruncă e o datorie, iar pe de altă parte că 
înfierarea se dă oamenilor în dar pentru sângele Său, zice: "Când veţi fi făcut toate 
cele poruncite vouă, ziceţi: slugi netrebnice suntem şi ceea ce am fost datori să 
facem, aceea am făcut" (Luc.17,10). Deci Împărăţia Cerurilor nu este plata fap- 
telor, ci harul Stăpânului, gătit slugilor credincioase. 


22. Când auzi Scriptura zicând că Dumnezeu "va răsplăti fiecăruia după faptele 
sale" (Ps.62,13), să nu înţelegi că e vorba de fapte de o vrednicie egală cu gheena 
sau cu Împărăţia, ci că Hristos va răsplăti faptele necredinţei în EI sau ale credinţii, 
nu ca un schimbător care cântăreşte preţul lucrurilor de schimb, ci ca Dumnezeu, 
Ziditorul şi Răscumpărătorul nostru. 


25. Cel ce se înfrânează, se reţine de la lăcomia pântecelui; cel ce dispreţuieşte 
avuţia, de la zgârcenie; cel liniştit, de la vorbărie; cel curat, de la iubirea de plăceri; 
cel cuviincios, de la desfrânare; cel ce se ajunge cu ce are, de la iubirea de argint; 
cel blând, de la tulburare; cel cu cuget smerit, de la slavă deşartă; cel supus, de la 
iubirea de vrajbă; cel ce mustră, de la făţărie. De asemenea cel ce se roagă, e străin 
de deznădejde; săracul, de multă avuţie; mărturisitorul, de tăgăduire; mucenicul, de 
slujirea la idoli. Vezi cum toată virtutea săvârşită până la moarte, nu e altceva decât 
reținerea de la păcat. lar reținerea de la păcat e un lucru al firii, nu ceea ce aduce 
răsplata împărăției. 


48. Dovada iubirii nefățarnice e iertarea nedreptăţilor. 

49. Nu pot fi iertate din inimă greşelile cuiva, fără cunoştinţa adevărată. Căci 
aceasta îi arată fiecăruia toate greşelile câte le face. 


50. Nu vei pierde nimic din tot ce vei ierta pentru Domnul, căci la timpul cuvenit 
îți vor veni înmulțite. 


57. Cel ce face binele şi caută răsplata, nu slujeşte lui Dumnezeu, ci voii sale. 


61. Căci celor botezați în Hristos li s-a dăruit harul în chip tainic; dar el lucrează în 
ei pe măsura împlinirii poruncilor. Harul nu încetează de a ne ajuta în chip ascuns; 
dar ia de noi să facem sau să nu facem binele pentru care-i puterea. 


90. Trei sunt locurile spirituale, la care vine mintea când se schimbă: cel după fire, 
cel mai presus de fire şi cel împotriva firii. Când vine la locul după fire, se des- 
coperă pe sine ca pricina gândurilor rele şi-şi mărturiseşte lui Dumnezeu păcatele, 
recunoscând pricinile patimilor. Când vine la locul cel împotriva firii, uită de 
dreptatea lui Dumnezeu şi se războieşte cu oamenii pe motiv că o nedreptăţesc. lar 
când e ridicată la locul mai presus de fire, află roadele Duhului Sfânt, pe care le-a 
arătat apostolul: iubire, bucurie, pace (Gal.5,22) şi cele următoare; şi ştie că dacă 
alege grijile trupeşti, nu poate rămâne acolo. Dar dacă se desparte de locul acela, 
cade în păcat, şi în necazurile care urmează păcatului, chiar dacă nu îndată, dar 
desigur la vremea sa, când ştie dreptatea lui Dumnezeu. 


96. Toată lucrarea poruncilor se cuprinde în ea. Căci nimic nu stă mai sus ca 
dragostea de Dumnezeu. 


102. Dacă vrei să-l foloseşti fără vorbă multă pe iubitorul de învăţătură, îndeamnă- 
1 la rugăciune, la credinţa dreaptă şi la răbdarea necazurilor. Căci prin acestea se 
dobândesc toate celelalte virtuţi. 


108. Toate câte le grăim sau le săvârşim fără rugăciune, ni se arată pe urmă sau 
greşite sau vătămătoare, şi ne dovedesc lipsiţi de cunoştinţă, prin lucrurile care 
urmează. 


117. Celui ce flămânzeşte pentru Hristos, harul i se face hrană; celui ce însetează, 
băutură prea dulce; celui ce tremură de frig, haină; celui ostenit, odihnă; celui ce se 
roagă, deplină încredințare; celui ce plânge, mângâiere. 

137. Nu te bucura când faci bine cuiva, ci când rabzi duşmănia care urmează, fără a 
pune la inimă răul. Căci precum urmează nopţile zilelor, aşa urmează răutățile 
binefacerilor. 

141. Frica gheenei şi dragostea Împărăției dau puterea de a răbda necazurile. Iar 
aceasta nu vine de la noi înşine, ci de la Cel ce cunoaşte gândurile noastre. 


145. Cunoştinţa lucrurilor creşte în proporție cu împlinirea poruncilor; iar cu- 
noaşterea adevărului, pe măsura nădejdii în Hristos. 


169. Cel ce primeşte reaua pătimire şi necinstea pentru adevăr umblă pe calea 
apostolilor, luând crucea şi încingându-se cu lanţuri. lar cel ce încearcă să aibă 
grijă de inima sa fără acestea, rătăceşte cu mintea şi cade în ispitele şi cursele 
diavolului. 


183. Cel ce sfătuieşte sau mustră întru frica lui Dumnezeu pe acela care păcă- 
tuieşte, îşi câştigă sie-şi virtutea opusă greşelii. lar cel ce ţine minte răul şi 
osândeşte cu răutate cade în aceeaşi patimă, după legea duhovnicească. 


190. Gândurile fără de voie răsar din păcatul de mai înainte; iar cele cu voia, din 
voinţa liberă. De aceea, cele din urmă, sunt pricinile celor dintâi. 


197. Cel ce se împotriveşte necazurilor, se războieşte fără să ştie cu porunca lui 
Dumnezeu. lar cel ce le primeşte întru cunoştinţa adevărată, acela rabdă pe 
Domnul, cum zice Scriptura. 


204. Tot necazul vădeşte aplecarea voinţei, dându-i acesteia prilej să încline fie la 
dreapta, fie la stânga. De aceea necazul ce se întâmplă să vină se numeşte 
încercare, dând celui ce se împărtăşeşte de el cunoştinţa voilor sale ascunse. 


209. Dacă eşti nedreptăţit şi ţi se înăspreşte inima, nu întrista, căci cu bun rost a 
fost pus în mişcare ceea ce ţi s-a întâmplat. Ci bucurându-te, alungă gândurile care 
răsar, ştiind că, biruindu-le de la primul atac, va fi biruit împreună cu ele şi după ce 
a fost pus în mişcare; dar dacă gândurile continuă să se mişte, şi răul sporeşte. 


A aceluiaşi, răspuns acelora care se îndoiesc despre Dumnezeiescul Botez 


Intrebare: Dacă ne-am eliberat la botez, de ce nu vedem aerul libertăţii, cum îl 
văd cei ce se nevoiesc? 

Răspuns: Vederea noastră este întunecată de plăcerile cu voia şi de nesocotirea 
poruncilor pe care aceia le-au împlinit. Căci am spus mai înainte că omul se 
eliberează prin darul lui Hristos, dar voia sa stăruie pe lângă ceea ce iubeşte, chiar 
după ce s-a botezat, din pricina libertăţii sale. 

Când lisus zice: „Cei ce se silesc răpesc Împărăţia cerurilor“ (Matei XI, 12), 
vorbeşte despre voia noastră, vrând ca fiecare din noi să se silească potrivit cu bo- 
tezul, ca să nu se abată spre rău, ci să stăruiască în bine. Desigur, precum omul 
pătimea de silă sub robia stăpânilor (rele), Dumnezeu putea să ne slobozească şi să 
ne facă neschimbători tot cu sila. Dar n-a făcut aşa, ci prin botez ne-a scos cu sila 
din robie, desființând păcatul prin cruce, şi ne-a dat poruncile libertăţii, dar a urma 
sau nu poruncilor a lăsat la voia noastră liberă. Drept aceea, împlinind poruncile ne 
arătăm dragostea față de Cel ce ne-a eliberat; iar nepurtând grijă de ele sau 
neîmplinindu-le, ne dovedim împătimiţi de plăceri. 


Dar aceştia se poticnesc chiar în gândurile lor când zic: „Vrem să împlinim 
poruncile, dar nu putem, fiind ţinuţi cu puterea de păcat; de aceea trebuie să ne 
nevoim mai întâi şi să ştergem păcatul ca să putem împlini poruncile libertății“ (1 
Tim. ], 7). Ei nu înţeleg însă ce zic, nici ceea ce vor să dea ca lucru sigur. Căci 
dacă nu ai peste tot libertate şi nu poți împlini poruncile, prin care nevoinţe zici că 
ştergi păcatul? Pentru că nevoinţele celor credincioşi sunt porunci. Tu deci zici: 
„Nu pot împlini poruncile, până nu mă voi curăţi întâi prin nevoinţe“. Dar arată- 
mi atunci nevoinţele de care zici că sunt afară de porunci, şi voi crede părerii 
tale. Dacă îmi arăţi rugăciunea, ea e poruncă; dacă îmi arăţi postul e tot 
poruncă; privegherea, de asemenea, e poruncă; dărnicia, la fel, e poruncă; 
punerea sufletului tot poruncă este; curățirea gândurilor e şi ea poruncă; 
crucea, moartea şi orice altă faptă a virtuţii ai mai numi, toate sunt porunci. De 
aceea, celor ce au primit puterea de a împlini poruncile, Hristos le porunceşte ca 
unor credincioşi să se nevoiască, să nu se întoarcă spre cele dinapoi, nu pentru 
că prin porunci ar avea Să şteargă păcatul, ci ca să nu se mai întoarcă pe ei 
înşişi la cele dinapoi. Deci aceste porunci nu Scot afară păcatul (căci aceasta s-a 
făcut numai prin cruce), ci păzesc condiţiile libertăţii voastre. 


Căci spune-mi mie: Dacă scoţi afară păcatul lui Adam prin fapte, de ce s-a zis că 
„Hristos a murit pentru păcatele noastre, după Scripturi“ (| Cor. XV, 3)? Dar la 
acestea nu au ce răspunde, ci pun doar întrebări care se bat cap în cap, căutând să 
folosească orice pentru socotinţele lor şi neascultând de adevărul Scripturii. 


Deci zic aceştia: „Dacă păcatul se şterge prin botez, de ce lucrează iarăşi în inima 
noastră?“ Dar noi am arătat de multe ori pricina, spunând că nu vreo rămăşiţă a 
păcatului lucrează în noi după botez (căci acesta dă dezlegarea deplină), ci că noi 

înşine ne înfăşurăm cu voia liberă în legăturile care au fost dezlegate prin 
împlinirea poruncilor. Căci gândul care zăboveşte în jurul vreunei plăceri sau 
mânii nu e un semn al păcatului rămas, ci al unei împătimiri hbere. Pentru că avem 
puterea să stingem gândurile şi să surpăm „toată înălţarea care se ridică împotriva 
cunoaşterii lui Dumnezeu“ (2 Cor. X, 5), cum zice Scriptura. Prin urmare, gândul 
rău este, pentru aceia care îl sting în ei, semn al dragostei de Dumnezeu, nu al 
păcatului. Căci nu atacul (mpoofoin) gândului este semn al păcatului, ci 
convorbirea prietenoasă a minţii cu el? Pentru că, dacă nu-l iubim, de ce zăbovim 
cu el? Căci dacă n-am săvârşit fapte rele, este cu neputinţă să lungim vorba cu el în 
inimă, odată ce îl urâm din toată inima. Prin urmare, dacă chiar şi când e urât un 
gând stăpâneşte cu putere mintea (căci nu spun că nu se întâmplă aceasta), acest 
fapt nu este o rămăşiţă din păcatul lui Adam, ci un semn al necredinţei de după 
botez. 


Căci, dacă după Sfântul botez, măcar că putem împlini poruncile nu le împlinim, 
chiar dacă nu vrem suntem ţinuţi sub păcat până ce, împlinind toate poruncile, vom 
ruga pe Dumnezeu prin pocăință să şteargă păcatul necredinţei noastre. Pentru că 
două sunt pricinile lucrării păcatului în noi şi amândouă sunt de la noi: una 
lucrează pe măsura neîmplinirii poruncilor, iar cealaltă ne stăpâneşte cu putere din 
cauza faptelor noastre rele de după botez. Şi numai Dumnezeu înlătură această 
lucrare, dacă îl rugăm prin milostenie, prin rugăciune şi prin răbdarea necazurilor 
ce vin asupra noastră. Dar şi pe acestea ni le dăruieşte, în chip ascuns, tot harul dat 
nouă prin botez. 


A aceluiaşi, Epistolă către Nicolae monahul 


Prea doritului fiu Nicolae, mai dăunezi te frământai mult pentru mântuirea ta şi 
aveai multă grijă pentru viaţa după Dumnezeu. De aceea ai venit la noi, 
povestindu-ne despre tine, prin ce fel de osteneli şi fierbinte pornire aveai de gând 
să te lpeşti de Domnul, printr-o vieţuire cât mai îngrijită, prin înfrânare, prin toată 
reaua pătimire, luptând în priveghere multă şi în urâciune întinsă. Ne mai spuneai 
ce războaie şi roiuri de patimi trupeşti se aprind în tine şi se ridică împotriva 
sufletului din legea păcatului, care se oşteşte împotriva legii minţii. Şi te plângeai 
că şi mai mult eşti tulburat de patima mâniei şi a poftei. De, aceea, ne cereai vreo 
metodă şi vreun cuvânt de învăţătură şi întrebai de ce osteneli şi lupte folosindu-te, 
ai putea să te ridici mai presus de patimile stricăcioase, mai sus pomenite. 


În vremea aceea, am dat, pe cât era cu putinţă, în persoană, dragostei tale 
îndemnurile ce trebuiau, înfățişându-ţi ideile şi gândurile folositoare de suflet şi 
arătându-ţi prin ce fel de osteneli şi stăruinţe ascetice, pline de înţelegere şi de 

luminată cunoştinţă rațională, potrivit cu Evanghelia, poate sufletul, vieţuind prin 
credinţă şi ajutat fiind de har, să biruiască relele, care ţâşnesc înăuntru din păcat, 
dar mai ales patimile amintite. Pentru că lupta trebuie dusă neîncetat şi cu mai 
multă sârguință împotriva acestor patimi, căci ele şi-au pus în chip deosebit pecetea 
pe suflet, prin obişnuinţa lui cu ele, târându-l cu multă putere după ele. Aceasta, 
până ce va supune mişcările trupeşti şi neraţionale ale păcatului, cărora se supunea 
mai înainte şi de care era târât, după ce se robise, prin consimţirea de bună voie, 
amintirii necontenite a gândurilor şi cugetării la cele rele. 


Pe urmă ne-am despărțit de tine. Dar numai cu trupul nu şi cu inima. Căci am venit 
în pustie, la adevărații slujitori şi luptători ai lui Hristos, ca luptându-ne şi noi cât 
de puţin şi nevoindu-ne împreună cu fraţii, care se oştesc împotriva lucrărilor 
vrăjmaşe, şi cu cei ce se împotrivesc vitejeşte patimilor, să lepădăm lenevia şi să 
aruncăm de la noi negrija, şi să luăm asupra noastră sârguinţa şi grija, silindu-ne să 
câştigăm buna plăcere a lui Dumnezeu. De aceea, m-am gândit să trimit curăţiei 
tale prin scrisoare un mic îndemn şi un sfat folositor sufletului, ca cetind pe scurt în 
scrisoarea noastră smerită lucrurile de care ţi-am vorbit în persoană, să scoţi cu 
sârguinţă un folos duhovnicesc, ca şi cum am fi noi înşine de faţă. 


(Extras din cartea Filocalia sau culegere din scrierile Sfinţilor Părinţi care arată 
cum se poate omul curăţi, lumina şi desăvârşi - Volumul 1) 

Înțelegerea Sfintei Scripturi 





Să nu te înalți întru inima ta pentru că înţelegi cele zise în Scripturi, ca să nu cazi 
cu mintea în duhul hulirii. 


Să nu încerci a dezlega prin gâlceavă un lucru încurcat, ci prin cele arătate de legea 
duhului, adică prin răbdare, rugăciune şi nădejdea care numai la un lucru se 
gândeşte. 


(Sfântul cuvios Marcu ascetul, Filocalia vol. 1, Editura Dacia Traiana, Sibiu, 
1947, p. 231) 

Nu-l mustra pe începătorul pocăinţei 





Odoxologia.ro 


Pe cel ce a încetat de-a mai păcătui şi s-a pocăit, nu-l mai mustra; iar de zici că 
pentru Dumnezeu îl mustri, mai întâi descoperă-ţi păcatele tale. 


Incepătorul oricărei virtuţi este Dumnezeu, precum soarele, al luminii de toate 
zilele. Prin necazuri şi-au gătit oamenii cele bune, după cum prin slava deşartă şi 
prin plăcere cele rele. 


(Sfântul cuvios Marcu ascetul, Filocalia vol. 1, Editura Dacia Traiana, Sibiu, 
1947, p. 234) 

Pricina păcatelor este slava deșartă 





Pricina a tot păcatul este slava deşartă şi plăcerea. Cel ce nu le urăşte pe acestea nu 
va dezrădăcina patima. Rădăcina tuturor relelor s-a zis că este iubirea de argint. 
Dar şi aceasta e vădit că se susține prin acelea. |... ] 


Păcătuind, să nu învinovăţeşti fapta, ci gândul. Căci dacă mintea nu o lua înainte, 
nu i-ar fi urmat trupul. 


(Sfântul Marcu ascetul, Filocalia, vol.I, Ed. Harisma, Bucureşti, 1993, pp. 297- 
299) 

Nu lăsa păcatul neşters 





Nu lăsa păcatul neşters, chiar dacă ar fi cât de mic, ca să nu te tragă pe urmă la rele 
mai mari. De vrei să te mântuieşti, iubeşte cuvântul adevărat şi nu lepăda niciodată, 
fără judecată, mustrarea. Un cuvânt adevărat a schimbat puii de năpârci şi le-a 
arătat să fugă de mânia ce va să vie. 


De ai fost păgubit, sau ocărât, sau prigonit de cineva, nu lua în seamă, ci aşteaptă 
cele viitoare; şi vei afla că acela ţi-a fost pricină de multe bunătăţi, nu numai în 
vremea de aici, ci şi în veacul viitor. Precum celor ce s-au hrănit fără socoteală le 
foloseşte absintul amar, aşa celor cu purtări păcătoase le e de folos să pătimească 
rele. Căci leacurile acestea pe cei dintâi îi fac sănătoşi, iar pe ceilalți îi pregătesc 
spre pocăință. 


(Sfântul Marcu ascetul, Filocalia, vol. I, Ed. Harisma, Bucureşti, 1993, pp. 299- 
300) 

Din pricina lipsei de răbdare 





Vrăjmaşul diavol cunoaşte dreptatea legii duhovniceşti şi de aceea caută numai să 
câştige consimţirea cugetului. 


Căci aşa fie că-l va face pe cel căzut în puterea lui să se supună ostenelilor 
pocăinţei, fie că, nepocăindu-se, îl va împovăra cu necazuri fără voie. 


Ba se întâmplă uneori că îl face să lupte şi împotriva necazurilor, ca în viaţa 
aceasta să-i înmulțească durerile, iar la ieşirea sufletului să-l dovedească necre- 
dincios din pricina lipsei de răbdare. 


(Sfântul Marcu ascetul, Despre legea duhovnicească, cap. 91, în Filocalia, vol. 1, 
p. 244) 

A adus necaz cu folos 





Dumnezeu a încercat pe Avraam. Adică i-a adus necaz cu folos nu ca să afle cum 
este, căci Cel ce cunoaşte toate înainte de naşterea lor îl cunoştea şi pe el, ci ca să-i 
dea prilejuri pentru o credinţă desăvârşită. 


(Sfântul Marcu ascetul, Despre cei ce-şi închipuie că se îndreptăţesc prin fapte, 
cap. 203, în Filocalia, vol. I, p. 274) 

Păcatul e un întuneric şi o ceaţă a sufletului ce se lasă din gânduri 





Domnul, ştiind aceasta, ne porunceşte, zicând: Să nu vă îngrijiţi de ziua de mâine 
(Matei 6, 34). Şi cu dreptate. Pentru că cel ce nu s-a izbăvit de cele materiale şi de 
grija lor cum se va izbăvi de gândurile rele? Iar cel învăluit de gânduri cum va 
vedea păcatul, care este acoperit de ele? Căci păcatul e un întuneric şi o ceaţă a 
sufletului ce se lasă din gânduri, din cuvinte şi din fapte rele. Şi păcatul se naşte 
aşa, că diavolul ispiteşte pe om printr-o momeală care nu-l forțează şi îi arată 
începutul păcatului, iar omul intră în vorba cu el din pricina iubirii de plăcere şi a 
slavei deşarte. Căci deşi prin judecată nu voieşte, dar cu lucrarea se îndulceşte şi îl 
primeşte. lar cel ce nu-şi vede acest păcat cuprinzător cum se va ruga pentru el ca 
să se curățească? ŞI cel ce nu s-a curăţit cum va afla locul fiinţei curate? Iar de nu-l 
va afla, cum va vedea casa cea mai dinlăuntru a lui Hristos dacă suntem casa lui 
Dumnezeu, după cuvântul prorocesc, evanghelicesc şi apostolesc? 


(Sfântul Marcu Ascetul, Despre cei ce își închipuie că se îndreptăţesc prin fapte, 
cap. 224, în Filocalie, vol. 1, p. 277) 

Viu şi lucrător este cuvântul lui Dumnezeu (Evr. 4:12) 

Domnul nostru lisus Hristos, Puterea şi înţelepciunea lui Dumnezeu, cu dumne- 
zeiască cuviinţă - precum Însuşi mai-nainte purtând de grijă de mântuirea tuturor -, 
a hotărât grăind: Pocăiţi-vă! (Matei 3: 2; 4: 17; Marcu 1: 15). Drept aceea, din 
aceasta ne este cu putinţă a cunoaşte că toată felurimea poruncilor într-un hotar al 
pocăinţei se săvârşeşte, precum şi apostolilor în cap le-a poruncit zicând lor: 
„Pocăiţi-vă, că s-a apropiat Împărăţia Cerurilor” (Luca 10: 9; Matei 3: 2 etc.), 
nicidecum socotind vremelnică apropierea împărăției, ca una ce adică îndată stă 
înaintea lumii - căci cum ar fi hotărât adevărul cele nepotrivite lucrurilor? Că, iată, 
ŞI cel ce vieţuiau atunci, şi cei de după ei au adormit fără a se împărtăşi de sfârşitul 
cel de obşte, ci, ştiind Domnul că noima împărăției şi a pocăinţei este că acestea au 
putere, a zis pocăiţi-vă, că s-a apropiat Împărăţia Cerurilor. 


Pentru că, dacă aceasta s-ar da acum desăvârşit, cum dar mai este Împărăţia Ceru- 
rilor asemenea aluatului pe care, luându-l o femeie, l-a ascuns în trei măsuri de 
făină până ce s-a dospit tot (cf. Luca 13: 21)? E întocmai precum cugetul care a 
primit cuvântul Domnului, pe care, ascunzându-l în ipostasul cel în trei părți, zic 
adică trupul, sufletul şi duhul, după apostolul (cf. 1 Thesa. 5: 23), toată subţirătatea 
lor cea întru gânduri ca pe nişte făină în multe părți revărsată într-un aluat al 
credinţei o a adunat; cugetul adică aşteptând să se asemene cu totul cuvântului 
celui lucrător. 


Aşijderea a asemănat Cuvântul Adevărului şi cu grăuntele de muştar - mic adică 
fiind şi în inima celor ce-l aud semănându-se, care, prin lucrarea cea cuviincioasă 
crescând, se face ca un copac mare într-un loc înalt, făcându-se aşa cugetelor celor 
ce se apropie de el ca la o casă de scăpare. Şi aceasta cu adevărat era cu putinţă, de 

vreme ce apostolilor le-a zis că sunt curaţi pentru cuvântul pe care l-au auzit (cf. 
loan 13: 10; 15: 3), făcându-se curaţi pentru puterea cea împreunată cu cuvântul 
spre lucrare, pentru că viu şi lucrător este cuvântul lui Dumnezeu (Evr. 4:12). 


(Sfântul cuvios Marcu pustnicul, Scrieri, Editura Cartea Ortodoxă, 2008, pp. 14- 

Ilertaţi, şi vi se va ierta vouă (Luca 6: 37) 





Iar acestea le-am zis pentru cei ce fără de voie se poartă împrejur, vrând totodată a- 
i arăta mai în afară [limpede] pe cei ce de voie greşesc şi care nu cu lesnire se 
pleacă spre pocăință. Pentru că, cum pot aceia, nu după slobozenia voii, nevrând 
adică cu adevărat, a săvârşi şi a afla iertarea după zisa lui Daniil, care grăieşte: 
Păcatele tale cu milostenie să le răscumperi şi nedreptățile tale întru îndurări 
săracilor. (Dan. 4: 24) 


Dar poate vei zice: „Nu am bani, cum voi milui pe săraci?" „Nu ai bani, dar ai 
voiri, leapădă-te de dânsele şi întru acelea lucrează bunătatea. Nu poţi face binele 
cu mâna cea trupească? Fă bine prin mâna voii celei slobode. Când va greşi ţie 
fratele tău, iartă-1 lui, după cuvântul Domnului (cf. Luca 17: 3), şi mare îţi va fi ţie 
milostenia. 


De căutăm iertare de la Dumnezeu, aceasta suntem datori să o facem şi noi pentru 
toată greşeala cea către fiecare, ca să se împlinească cea zisă: lertaţi, şi vi se va 
ierta vouă (Luca 6: 37). Mare lucru cu adevărat este ca cel ce are bani să-i dea 
săracilor, şi a milui pe cei de aproape pentru păcate şi, pe cât este mai mare 
milostenia către iertarea acestora, pe atât sufletul se face după fire mai cinstit decât 
trupul. 


lar câţi cerând iertare de la Dumnezeu, şi care de multe ori au primit - încât pentru 
aceasta aici n-am suferit nimic rău, iar pe aceea a o împărtăşi celor de aproape nu 
primim, suntem asemenea robului viclean, care, deşi a primit iertare de la Stăpânul 
pentru cei o mie de talanţi, celui împreună rob ce îi era dator o sută de dinari nu i-a 

iertat. Căruia şi după Lege luându-i seama, Domnul i-a zis: Robule viclean, de 
vreme ce am fost rugat de tine, toată datoria aceea o am iertat ţie, au nu se cădea să 
miluieşti şi tu pe cel împreună rob cu tine? Şi să-i laşi lui datoria, precum şi Eu te- 
am miluit pe tine? Şi, mâniindu-Se, zice, l-a dat pe el chinuitorilor până când va 
plăti toată datoria. lar la urmă aduce grăind: Aşa vă va face vouă şi Părintele Meu 
Cel ce este în ceruri dacă nu va ierta fiecare din inimă greşalele fratelui său (cf. 
Matei 18: 24 ş.u.). 


(Sfântul cuvios Marcu pustnicul, Scrieri, Editura Cartea Ortodoxă, 2008, pp. 19- 
20) 

La mulți dintre noi credinţa este deşartă 





De vreme ce unii zic că Sfântul Botez este desăvârşit sprijinindu-se pe Scriptura 
care grăieşte: Sculându-te, botează-te şi-ţi spală păcatele tale (Fapte 22, 16); şi: 
Spălați-vă şi fiți curaţi, şi iarăşi: Dar v-aţi spălat, v-aţi sfințit, v-aţi îndreptat 
(Corinteni 6, 11) şi multe altele ca acestea aducând spre mărturie, iar alții zic că 
numai prin nevoinţele cele după Botez vor putea nimici păcatul cel vechi, aducând 
de asemenea mărturiile Scripturii, care grăieşte: Să ne curățim pe înşine de toată 
spurcăciunea trupului şi a duhului (II Corinteni 7, 1), ba chiar şi după Botez 
socotesc că au aflat lucrarea păcatului în ei, ce vom zice şi ce vom crede de aici 
despre acestea? 


NI se cade a crede propovăduirii apostoleşti, ca să petrecem întru aceleaşi măr- 
turisiri, şi nu a ispiti puterea lui Dumnezeu întru păreri omeneşti, nici de voie iarăşi 
a ne ţine sub jugul robiei, ci a ţine slobozenia prin lucrarea poruncilor, prin care, pe 
măsura împlinirii lor, se arată tot adevărul, şi a şti arătat cum că, pe măsura lipsei 
împlinirii acestora, suntem luptaţi de păcat. 


lar de vreme ce aţi socotit deşartă propovăduirea, supunându-vă mai vârtos 
iscodirii decât cuvântului lui Dumnezeu, pentru aceasta deşartă este şi credința 
voastră, şi încă sunteţi întru păcatele voastre. 


(Sfântul cuvios Marcu pustnicul, Scrieri, Editura Cartea Ortodoxă, 2008, pp. 49- 
50) 

Nevoitorii toate le fac cu măsură 





Odoxologia.ro 


Se cuvine nevoitorilor celor ce au început să se desăvârşească, şi tinerilor, şi 
bătrânilor, având trup sănătos, nici de osteneală, nici de chinuire temându-se, cu 
toată osârdia să iubească cu nelipsire postirea cea mai folositoare şi mai fără 
primejdie; cu măsură a-şi mânca pâinea, aşijderea şi apa a o bea din vreme până la 
vreme, însă pe atâta pe cât încă flămânzind şi însetând să iasă de la cină şi către 
slujba cea mai de nevoie să nu se împiedice de dulceaţă, pentru că, dacă vom voi 
mâncând a ne sătura, apoi degrab trândăvindu-ne, spre altă poftire ne mutăm, şi, 
dacă cu aceea împărtăşindu-ne ne vom sătura, şi pe aceasta ca pe cea dintâi 
lepădând-o, spre altă poftire mai răsfăţată ne vom muta; şi dacă pe aceea primind-o 
ne vom sătura, şi pe aceasta ca pe celelalte lepădând-o o vom lăsa, şi nu este nouă 
cu putință a petrece noi săturați dacă ne vom socoti nouă înşine spre mângâiere 
poftirea mai vârtos decât postirea, ce este decât mana întru bucate mai de mult preţ; 
căci, după ce pe aceasta mâncând-o Israil s-a săturat, când n-a avut mai mult să 
poftească, a pofitit pe cele mai mici, usturoi şi ceapă. 


Drept aceea, înlăuntru sădită saţiului este poftirea celuilalt lucru. Deci, dacă, când 
ne săturăm de pâine poftim altele, pentru aceasta, mâncând-o noi, să nu ne săturăm, 
ca, de aceasta flămânzind totdeauna, să o dorim a ne sătura, ca şi vătămarea cea din 
poftire să o gonim, şi pe dreptatea cea din inimă să o dobândim. 


(Sfântul cuvios Marcu pustnicul, Scrieri, Editura Cartea Ortodoxă, 2008, pp. 
173-174) 

Cei nedreptăţiţi 





Cel nedreptăţit de oameni scapă de păcat, iar pe măsura necazurilor află sprijin şi 
apărare. 


Cel ce crede lui Hristos cu pricina răsplătirii, după măsura credinţei toată nedre- 
ptatea cu osârdie o rabdă. 


Cel ce se roagă pentru oamenii care fac nedreptate sfărâmă pe draci; iar cel ce se 
împotriveşte celor dintâi se răneşte de cei de-al doilea. 


(Sfântul cuvios Marcu pustnicul, Scrieri, Editura Egumeniţa, Galaţi, 2008, p. 
186) 

Legea cea duhovnicească 





Cel ce nu cunoaşte adevărul, nici cu adevărat nu poate crede. 


Cel ce se iuţeşte asupra aproapelui pentru bani, sau pentru slavă, sau pentru dul- 
ceaţă, încă n-a cunoscut că Dumnezeu întru dreptate chiverniseşte lucrurile. 


Când vei auzi pe Domnul grăind că, dacă nu se va lepăda cineva de toate averile 
sale, nu este vrednic de Mine (Luca 14: 33), nu numai pentru averi să înţelegi cea 
zisă, ci şi pentru toate lucrurile răutăţii. 


Cel ce nu cunoaşte adevărul, nici cu adevărat nu poate crede; pentru că cunoştinţa 
după fire e înainte povăţuitoare credinţei. 


(Sfântul cuvios Marcu pustnicul, Scrieri, Editura Egumeniţa, Galaţi, 2008, p. 
197) 

Cuvinte duhovniceşti şi editoriale 

Pr. Teoclit Dionisiatul - Sfântul Marcu ascetul şi „faptele” 





- Dacă citiți în Filocalie capitolele Sfântului Marcu ascetul „Despre cei care îşi 
închipuie că se îndreptează din fapte”, vă veţi convinge despre exactitatea celor 
spuse de părintele Hrisostom, am zis adresându-mă teologului. 


Sfântul Marcu este cercetătorul adâncului sufletului omenesc şi anatomistul 
atent al virtuţii. Este marele filosof moral care a învăţat teoria din experienţa sa. 
Ucenic al Sfântului loan Hrisostom, el s-a dedicat ascezei în pustie, ca să-şi 
curețe sufletul de patimile reprobabile, ca să regăsească „frumuseţea originară” 
a sufletului şi să devină desăvârşit în Domnul. Mulțumită experienţei lui foarte 
adânci şi foarte felurite, a lăsat spre învăţătură multe Cuvinte foarte importante 
despre conduita ascetică şi schimbările sufletului. Din nefericire ele s-au pierdut, 
afară de câteva. 


Avva Marcu se ocupă în principal de mişcările tainice ale sufletului. Cu un spirit 
de observaţie foarte ascuţit, el urmăreşte legea duhovnicească care funcționează 
mistic şi care constituie o relație aproape stabilă între voinţa sufletului şi 
Dumnezeu. Este un „psihanalist” excepțional, profund iniţiat în tainele lumii du- 
hovniceşti. Experiențele lui n-au fost formulate în lucrări unitare, afară de cuvântul 
Către monahul Nicolae. Scrierile sale urmează metoda colecționării de mici 
aforisme sau „capete”, metodă aflată pe atunci în vogă şi în uz la bizantini. 


Fiind vorba de legea duhovnicească, el pleacă de la formula apostolului Pavel care 
zice: „legea este duhovnicească” (Romani 7, 14). Crede că un bine nu poate fi nici 
lucrat, nici crezut decât numai în Hristos lisus şi în Duhul Sfânt. 

După umila mea părere, nu este uşor să fie redată învăţătura dumnezeiescului 
Marcu. Deoarece caracterul apoftegmatic şi independenţa gândurilor lui exprimă 
idei aparent fără coerență şi coeziune, adică fără o legătură între ele. Pentru 
creştini, şi îndeosebi pentru cei care viețuiesc ca monahi, învăţătura lui este o 
oglindă în care fiecare poate să-şi vadă valoarea, corectitudinea sau rătăcirea în 
lupta virtuţii. 


Sfântul Marcu cinsteşte credinţa, prețuieşte smerenia, îndeamnă la rugăciune, 
recomandă atenţie în alegerea învățătorului, învaţă soluţionarea greutăților prin 
rugăciune şi răbdare, notează diferitele rătăciri ale inimii. lubirea de plăcere o 
consideră o închisoare şi lanţ al sufletului; iar suferinţa şi întristarea în 
Domnul, ca unele care deschid poarta Cerurilor. Admite că există multe moduri 
de rugăciune, dar toate sunt folositoare. Desăvârşirea, accentuează el, nu se 
găseşte în virtuțile umane, ci este ascunsă în Crucea lui Hristos. 


Consider foarte importante cele 226 de capete ale avvei Marcu: „Despre cei care îşi 
închipuie că se îndreptează din fapte”. Deşi sunt înrudite cu capetele „Despre legea 
duhovnicească”, totuşi sunt foarte prețioase pentru tema noastră, fiindcă unele 
dintre ele sunt consacrate dovedirii zădărniciei acelora care socoteau că îndreptarea 
este rodul faptelor lor. Avva Marcu pustnicul ne clarifică faptul că Domnul, vrând 
să încredinţeze aceea că poruncile constituie o datorie impusă şi că înfierea se 
dăruieşte prin har oamenilor, pentru sângele Lui, zice: „când veţi face toate cele 
poruncite, atunci ziceţi: slugi netrebnice suntem” (Luca 17, 10). De aici rezultă, 
zice avva, că Împărăţia Cerurilor nu este o răsplată a faptelor, ci harul Stăpânului 
față de robii săi credincioşi. Fiindcă robul nu cere ca plată eliberarea, ci-l 
mulţumeşte pe stăpânul său ca un datornic şi aşteaptă eliberarea ca un har. Hristos 
a murit, după Scripturi, pentru păcatele noastre şi El dăruieşte eliberarea robilor 
care-L slujesc bine, cum zice în Evanghelie: „Bine slugă bună şi credinciosă, peste 
puţine ai fost credincios, peste multe te voi pune; intră în bucuria Domnului tău” 
(Matei 25, 21). Câţi se laudă cu luptele lor, aceştia socotesc că faptele trupeşti 
îndreptează. Există unii care nefăcând poruncile socotesc că ei cred drept. lar alţii, 
făcând poruncile, consideră Împărăţia Cerurilor ca o plată cuvenită, dar ambii se 
înşală. Dacă, zice el, „Hristos a murit pentru noi, după Scripturi” (| Corinteni 15, 3) 
ŞI „noi nu trăim pentru noi înşine, ci pentru Cel care a murit şi a înviat pentru noi” 
(II Corinteni 5, 15), e evident că trebuie să fim robi lui Hristos până la moarte. 


Cum, deci, vom considera înfierea ca datorată? Când auzim Scriptura zicând: „va 
răsplăti fiecăruia după faptele lui” (Matei 16, 27), nu trebuie să înţelegem că 
Hristos răsplăteşte fiecăruia faptele vrednice de Împărăţie sau de gheenă, ci faptele 
din necredinţă sau din credință. Nu ca un negustor de lucruri, ci ca Dumnezeu 

Creator şi Răscumpărător al nostru. Deoarece, câţi ne-am făcut vrednici de naşterea 
din nou aducem faptele bune nu pentru răsplătire, ci pentru păzirea curăţiei care ni 
s-a dat. Orice faptă bună pe care o lucrăm prin firea noastră ne ajută să evităm 
contrariul ei. În afara harului, ea nu ne adaugă nici o sfințire. 


— Pe neaşteptate, cel înfrânat se abține de la lăcomia pântecelui. 
— Săracul, de la lăcomie. 

— Cel tăcut, de la poliloghie. 

— Cel curat, de la iubirea de plăcere. 

— Cel cuviincios, de la desfrânare. 

— Cel mulțumit cu ce are, de la iubirea de argint. 

— Cel blând, de la tulburare. 

— Cel smerit, de la slava deşartă. 

— Cel supus, de la ceartă. 

— Cel care mustră, de la ipocrizie. 

-— Totaşa şi cel care se roagă se abține de la deznădejde. 
— Săracul, de la iubirea de bani. 

— Mărturisitorul, de la tăgăduire. 

— Martirul, de la idololatrie... 


Iată cum toată virtutea săvârşită până la moarte nu e nimic altceva decât o 
reținere de la păcat. Reţinerea de la păcat este o lucrare a firii, nu este un preţ de 
schimb al Împărăției. Cel puţin acestea le cunosc eu ca expresii ale tradiţiei 
duhovniceşti ortodoxe, am zis şi am tăcut... 


(Teoclit Dionisiatul, Dialoguri la Athos. Vol. I - Monahismul aghioritic, 
traducere de Pr. Prof. loan LI. Ică, Editura Deisis - Mănăstirea Sfântul loan 
Botezătorul, Alba Iulia, 1994, pp. 100-103) 

Sfântul cuvios loan Iacob de la Neamţ - Nepăsarea sau nesimţirea? 





Neştiinţa nu este nici ea o problemă exclusivă a rațiunii; deşertăciunile lumii care 
îşi au cuibar în mintea creştinului nu o lasă deloc să primească învăţătură din 
Scripturi, să-L descopere în poruncile Sale, cum îndemna acelaşi Marcu ascetul, 
inspirându-se din Sfântul loan evanghelistul (I loan, 3: 24); ca atare, se impune ca 
primă necesitate curățirea ochiului minţii, care să ducă la o purificare totală, ca şi 
menţinerea lui în curăţie. 


Nepăsarea, sau nesimţirea, le îmbracă pe celelalte două ca într-o armură, înco- 
ronându-le şi ajutându-le să depărteze pe om de Dumnezeu. 


Pentru a păcătui, omul întoarce spatele lui Dumnezeu, cade în lene, amorţire, stare 
ce poate duce, fără cuvântul viu al Scripturii în minte, la deznădăjduire şi moarte 
duhovnicească; 


(Sfântul cuvios Ioan Iacob de la Neamţ - Hozevitul, Viaţă - Poezie - Învăţătură, 
Editura Doxologia, 2010, p. 306) 

Sfântul Ignatie Briancianinov - De ce uneori simţim împotrivire la poruncile 
lui Dumnezeu? 


| 





Odoxologia.ro 


Cel care şi-a luat drept scop al vieţii împlinirea voii lui Dumnezeu se străduieşte să 
cunoască amănunţit şi fără greş această atotsfântă voie prin cercetarea cu cea mai 
mare osârdie a Sfintei Scripturi, mai ales a Noului Testament, prin citirea scrierilor 
Părinților, stând de vorbă şi sfătuindu-se cu creştinii sporiţi, împlinind poruncile 
evanghelice cu purtarea cea din afară, cu mintea şi cu inima. 


„Legea slobozeniei”, a zis EERO, „prin întelegerea cea 
adevărată se cinsteşte, prin lucrarea poruncilor se înţelege şi se plineşte prin 
îndurările lui Hristos”, 


Atunci când creştinul începe să trăiască în potrivire cu voia lui Dumnezeu cea 
bună, plăcută şi deplină (Romani 12, 2), altfel spus cu poruncile Noului Testament, 
dintr-odată 1 se descoperă căderea şi neputinţa firii omeneşti. Neputinţa nu-i 
îngăduie să împlinească poruncile lui Dumnezeu în chip curat şi sfânt, precum o 
cere EI, iar căderea se împotriveşte - adeseori cu cea mai mare înverşunare — împli- 
nirii poruncilor lui Dumnezeu. 


(Sfântul Ignatie Briancianinov, Predici la Triod și Penticostar, Editura Sophia, 
Bucureşti, 2003, p. 4) 

Sfântul Ambrozie de la Optina - Îl avem pe Hristos în noi, de la Botez, ca 
apărător şi ajutor tainic 





Sfântul loan Scărarul spune că toate gândurile nedescoperite părintelui duhovnic se 
transformă în fapte şi că, dimpotrivă, rănile cele descoperite nu cresc, ci mai degra- 
bă se tămăduiesc. 


Din experienţă, vedem că fără ajutorul lui Dumnezeu omul este foarte slab şi 
neputincios în lupta duhovnicească. În această luptă, după cuvintele cuviosului 
Marcu ascetul, avem un singur ajutor, unul tainic, aflat în noi încă de la Botez - pe 
Hristos, care nu poate fi biruit. EI va lupta împreună cu noi în această bătălie, dacă 
nu doar că vom chema ajutorul Lui, ci vom şi împlini, după putere, poruncile Lui 
de viaţă dătătoare. Lasă-te în mâna mult milostivirii Sale. 


Tot astfel, aleargă şi la Stăpâna şi mijlocitoarea noastră, pururea Fecioara Maria, 
cântând deseori cântarea bisericească: „Nu avem alt ajutor, nici altă nădejde, numai 
pe Tine, Stăpână, tu ne ajută, în tine nădăjduim şi cu tine ne lăudăm, robii tăi 
suntem şi nu ne vom ruşina”. (Sfântul cuvios Ambrozie de la Optina) 


(Filocalia de la Optina, traducere de Cristea Florentina, volumul I, Editura 
Egumeniţa, Galaţi, 2009, p. 152) 

Sfântul Ambrozie de la Optina - Rădăcina curviei 





ne vorbeşte în legea sa duhovnicească „Rădăcina curviei 
este în iubirea de laude şi slavă omenească”. Ea se înteţeşte, din spusele altor 
Sfinți Părinţi, atunci când omul iubeşte odihna trupească (hrană, băutură şi somn) 
şi mai ales atunci când nu-şi păzeşte ochii de la lucrurile ispititoare. 


(Sfântul Ambrozie de la Optina, Filocalia de la Optina, Editura Egumeniţa, Ga- 
lați, 2009, p. 40) 

Sfântul Macarie de la Optina - Recunoscându-ne neputinţele, rugăciunea 
noastră devine sinceră 





Odoxologia.ro 


Trebuie să vă amintiți cât mai des cuvintele Domnului - când veţi săvârşi toate cele 
poruncite vouă, să spuneţi: „Slugi netrebnice suntem, ceea ce eram datori să facem 
am făcut” (Luca 17, 10). Prin aceasta puteţi alunga semeaţa cugetare. 


Oricum, întrucât suntem încă departe de împlinirea poruncilor lui Dumnezeu, 
trebuie chiar de nevoie să ne smerim şi să ne pocăim, după cum scrie cuviosul 
Marcu Ascetul în „Cuvântul despre pocăință”. 


Întotdeauna avem nevoie de pocăință, însă noi vrem să ne vedem isprăvile: dar de 
ce credeţi că, în rugăciunea sa, Sfântul Efrem Sirul spune: „Aşa, Doamne Împărate, 
dăruieşte-mi să văd greşalele mele şi să nu osândesc pe fratele meu”? EI vrea să 
zică nu că trebuie să păcătuim dinadins, ci că trebuie să ne vedem păcatele făcute 
atât înainte, cât şi acum, şi nicidecum să nu deznădăjduim, ci să ne pocăim, soco- 
tindu-ne în mintea noastră cei mai de pe urmă dintre toţi oamenii. 


În Filocalie, după ce vorbeşte despre cele şapte lucrări trupeşti, Sfântul Petru Da- 
maschinul spune: „Şi atunci începe mintea a vedea greşalele sale ca nisipul mării - 
şi acesta este începutul luminării sufletului şi semnul sănătăţii lui”. Vedeţi? După 
săvârşirea multor virtuţi vede păcatele sale, iar nu isprăvile. 


Nici Sfântul Isaac Sirul nu zice să căutăm vederi înalte, ci ne arată nemijlocit spre 
poruncile dumnezeieşti. Vă sfătuiesc să vă străduiți să împliniţi poruncile, dar să 
nu vă tulburaţi atunci când se întâmplă să greşiţi în vreo privinţă, ci să vă pocăiţi şi 

să vă smeriţi: când va fi în inimă chezăşia smereniei, veţi şi avea ajutor de la 
Dumnezeu pentru a săvârşi lucrurile bune şi pentru a vă abate de la cele potrivnice. 


Iar pricina poticnirilor noastre stă, potrivit Sfântului loan Scărarul, în trufie: „Unde 
s-a săvârşit căderea în păcat, acolo a mers înainte trufia”. Aşadar, să ne străduim a 
ne folosi neputinţele pentru a dobândi smerita cugetare, fiindcă aceasta este 
nimicitoarea trufiei, pe care noi nici n-o băgăm de seamă în noi înşine. 


Vă necăjiţi că vă osândiţi aproapele: dacă ne vom smeri, nu-l vom mai judeca pe 
aproapele nostru. Să ne rugăm cu smerenie, asemenea vameşului, şi Dumnezeu va 
primi rugăciunea noastră, fundcă primeşte rugăciunea celor smeriți şi aude cererea 
lor, pe când noi înşine nu avem dreptul să preţuim rugăciunea noastră, că ne rugăm 
cu osârdie. Dumnezeu ştie preţul ei, iar dacă ne-o vom preţui singuri, suntem în 
primejdia ca ea să fie fariseică. 


(Sfântul Macarie de la Optina, Sfaturi pentru mireni, Editura Sophia, Bucureşti, 
2011, pp. 9-10) 

Mitropolit Hierotheos Vlachos - Atunci când mintea, care este ochiul 
sufletului, este deformată, se deformează şi sufletul 


1] 


(Oe (e) ce) [o:4f Ne) 





Prin urmare, analizând starea naturală a minţii, trebuie să definim clar care sunt 
mişcările sale fireşti, nefireşti şi suprafireşti. 


Iată cum înfăţişează WOR miscările minţii: „Trei sunt locurile 
spirituale la care vine mintea când se schimbă: cel după fire, cel mai presus de 
fire şi cel împotriva firii. Când vine la locul după fire, se descoperă pe sine ca 
pricina gândurilor rele şi-şi mărturiseşte lui Dumnezeu păcatele, recunoscând 
pricinile patimilor. Când vine la locul cel împotriva firii, uită de dreptatea lui 
Dumnezeu şi se războieşte cu oamenii pe motiv că o nedreptăţesc. lar când e 
ridicată la locul mai presus de fire, află roadele Duhului Sfânt”. 


Viaţa Duhului Sfânt vădeşte starea naturală a minţii, zugrăvindu-i dezvoltarea 
firească: „Cel ce stăruie în mişcările cele după fire ale minţii şi în vrednicia 
cuvântului se păzeşte curat de cele materiale, se împodobeşte cu blândeţe, smerită 
cugetare, dragoste şi milă, şi se umple de strălucirea iluminărilor Duhului Sfânt”, 
ne învaţă cuviosul Nichita Stithatul. 


Potrivit Sfântului Maxim mărturisitorul, „mintea lucrează după fire când şi-a supus 
patimile şi contemplă raţiunile lucrurilor, aducându-le în legătură cu Dumnezeu”. 


De asemenea, Sfinţii Părinți subliniază faptul că mintea se schimbă în funcție de 
fiecare înţeles al lucrurilor; privind duhovniceşte „chipurile lucrurilor”, ea „se 
modifică în chip felurit după fiecare vedere", iar atunci când se uneşte cu Dumne- 

zeu, „devine cu totul fără chip şi fără formă". Este deci important ca mintea să 
înveţe să privească „chipurile lucrurilor" duhovniceşte, căci altfel nu va putea 
vieţui în starea sa firească, ci va fi deformată; iar atunci când mintea, care este 
ochiul sufletului, este deformată, se deformează şi sufletul. Altfel spus, dacă una 
din puterile sufletului se întinează şi se îmbolnăveşte, se vor întina şi îmbolnăvi şi 
celelalte puteri ale sale, deoarece „sufletul este unic" (Sfântul Grigorie Palama). 


Întrucât mintea hrăneşte sufletul, ea este aceea care determină desfăşurarea întregii 
vieţi a omului: „Mintea noastră este la mijloc între două fiinţe, care îşi lucrează 
fiecare cele proprii, una virtutea, cealaltă răutatea; adică între înger şi drac. Dar ea 
are libertatea şi puterea să urmeze sau să se împotrivească cui vrea” (Sfântul 
Maxim). 


Mintea este aceea care dezbină sufletul; îmbolnăvindu-se, ea prihăneşte sufletul şi-l 
duce în rătăcire: „Când mintea se apleacă spre vreun lucru al patimii omeneşti”, 
sufletul se dezbină (Cuviosul Nichita Stithatul). 


Ea se caracterizează prin aceea că atunci când se ocupă de ceva în mod constant, 
ajunge să crească întru acel lucru - urmarea fiind că-şi va îndrepta şi „pofta şi 
iubirea" în acea direcţie, care va fi sau îndeletnicirea „cu cele dumnezeieşti şi 
proprii şi inteligibile" sau „cu lucrurile şi cu patimile trupului" (Sfântul Maxim). Şi 
încă: „Patima de ocară a dragostei ocupă mintea cu lucrurile materiale, iar patima 
de laudă a dragostei o leagă de cele dumnezeieşti”. 


lată de ce asceza ortodoxă acordă o deosebită importanţă urcuşului şi mişcărilor 
minţii, bineştiind că atunci când mintea contemplă lucrurile materiale, ea se îmbol- 
năveşte şi transmite boala tuturor puterilor sufletului. 


(Mitropolit Hierotheos Vlachos, Psihoterapia ortodoxă: ştiinţa Sfinţilor părinți, 
traducere de Irina Luminița Niculescu, Editura Invierea, Arhiepiscopia 
Timişoarei, 1998, pp. 146-148) 

Mitropolit Hierotheos Vlachos - Orbirea minţii 





Aşa cum ochiul trupesc nu poate să vadă clar un obiect dacă se mişcă într-o parte şi 
în cealaltă, în sus şi în jos, tot astfel nici ochiul sufletului, adică mintea, „nu poate 
privi adevărul limpede" atunci când este sfâşiat de „mii de neliniști”. 


Sfântul Marcu ascetul observă: „Mintea devine oarbă prin aceste trei patimi: 


prin iubirea de argint, prin Slava deşartă şi prin plăcere”. 


Cuviosul Nichita Stithatul scrie: „Neştiinţa minţii pământeşti fiind o ceaţă şi un 
întuneric adânc ce acoperă vederea sufletului, îl face pe acesta întunecat şi înne- 
gurat, de nu poate înţelege cele dumnezeieşti şi omeneşti, nefiind în stare să 
privească spre razele luminii dumnezeieşti sau să se bucure de bunătăţile acelea pe 
care «ochiul nu le-a văzut şi urechea nu le-a auzit, şi la inima omului nu s-au suit» 
(| Corinteni 2,9)”. 


Boala şi moartea minţii înseamnă neputinţa minţii şi a sufletului de a-L contempla 
pe Dumnezeu şi de a se umple de lumina Lui. 


Sfântul Vasile cel mare observa că, aşa cum ochiul trupesc nu poate să vadă clar un 
obiect dacă se mişcă într-o parte şi în cealaltă, în sus şi în jos, tot astfel nici ochiul 
sufletului, adică mintea, „nu poate privi adevărul limpede” atunci când este sfâşiat 
de „mii de neliniști”. 

(Mitropolit Hierotheos Vlachos, Psihoterapia ortodoxă: ştiinţa sfinţilor părinți, 
traducere de Irina Luminiţa Niculescu, Editura Invierea, Arhiepiscopia 
Timişoarei, 1998, pp. 154-155) 

Mitropolit Hierotheos Vlachos - Dracii ne atrag prin patimile care există deja 
în sufletul nostru 





De obicei, dracii ne momesc prin patimile care există deja în sufletul nostru, 
războindu-ne prin ele şi silindu-ne „la consimţirea cu păcatul”: „Dracii iau 
prilejurile de a stârni în noi gândurile pătimaşe din patimile aflătoare în suflet”. 
Cunoscând patimile încuibate acolo, ei ne îndeamnă mintea la „păcatul cu cugetul; 


iar acest păcat săvârşindu-se, o duc în sfârşit, ca pe o roabă, la faptă” (Sfântul 
Maxim mărturisitorul). 


Întrucât patima cea mai puternică este iubirea de sine, din care izvorăsc toate 
celelalte, în aceasta se nasc „cele trei gânduri mai cuprinzătoare ale poftei: gândul 
lăcomiei pântecelui, al slavei deşarte şi al iubirii de argint, cărora le urmează toate 
gândirile pătimaşe, dar nu toate în comun” (Sfântul Talasie Libianul). 


Atunci când inima omului este înclinată spre satisfacerea plăcerilor, ea devine 
sursa gândurilor rele: „Din inima împătimită de plăcere răsar gânduri şi cuvinte 
spurcate” 


Gândurile sunt atât involuntare cât şi voluntare; altfel spus, există gânduri care se 
ivesc fără ca noi să le dorim şi gânduri care răsar din voia proprie. Cele involuntare 
sunt zămislite de păcatele săvârşite, iar cele voluntare de consimţirea voinţei: 
„Gândurile fără de voie răsar din păcatul de mai înainte, iar cele cu voia, din voinţa 
liberă. De aceea, cele din urmă sunt pricinile celor dintâi”. 

Sfântul Grigorie Sinaitul arată: „Pricinile patimilor sunt faptele păcătoase, iar pri- 
cinile gândurilor, patimile”. 


În general, gândurile care vin de la demoni ne subjugă mintea, îndemnând-o la 
păcatul cu gândul şi cu lucrul. Dacă păcatul e săvârşit de mai multe ori, atunci se 
creează deprinderea, şi astfel apare patima; patimilor, care sunt răni ale sufletului, 
le urmează cugetările cele rele. 


Acelaşi fenomen se petrece şi în cazul rănilor trupeşti: există un element care 
provoacă rana, rana produce o neplăcere crescândă, neplăcerea - suferinţă acută, şi 
aşa mai departe. 


(Mitropolit Hierotheos Vlachos, Psihoterapia ortodoxă: ştiinţa sfinţilor părinți, 
traducere de Irina Luminiţa Niculescu, Editura Invierea, Arhiepiscopia 
Timişoarei, 1998, pp. 250-251) 


Xp XP XP IP IP 3 E 2 E 30 E 3 2 2 2 2 e 30 E IE IE 2 E DP E XX 
Xp PP IP IP 2 E 2 E 30 E 3 2 2 2 2 E 30 E IE IE 2 E 2 E E E E E XX 


Ar Dr De De Dr de De Dr Dr De De e Dr De dr De de De e de dr fr A A 


De De de De Ar de de De De De De Dr Dr De De De e De dr Dr De de de dr dr d 


Xp XP XP IP IP ID 2 E 30 E 3 2 2 2 2 e 30 E 30 IE 2 E 2 XX 


Mitropolit Hierotheos Vlachos - Când mintea se desprinde de hrana cerească, 
ea se predă necondiţionat lumii materiale 





Fiecare se lasă pe sine, nepăzind nimic, şi cere de la aproapele său păzirea po- 
runcilor. 


Când un gând rău Stăruie înlăuntrul nostru, riscăm să devenim robii lui: „Un 
gând care zăboveşte arată împătimirea omului” (OI). La 
rândul ei, împătimirea faţă de lucruri naşte dorinţa de a le dobândi. Când mintea se 
desprinde de hrana cerească şi de aducerea aminte a celor cereşti, ea se predă 
necondiționat lumii materiale - prin însuşi gândul care zăboveşte în ea - consecinţa 
fiind că omul devine neînfrânat şi nu se mai poate controla pe sine. 


lată câteva învățături culese din scrierile patristice şi din Pateric, care ilustrează 
cele tocmai afirmate: 


— „Cel ce se nutreşte cu gânduri nu e înfrânat" (Sfântul Marcu ascetul). 

— „Cel ce nu se luptă cu mintea împotriva păcatului, nici răspunde împotrivă- 
i, cu trupul îl face pe dânsul" (Avva Chiru). 

= „Priviţi cu mintea voastră la cele spuse. Înainte de a pune cineva în lucrare 
patima lui, chiar de vor porni gândurile la luptă împotriva lui, este încă în 
cetatea sa, este încă liber şi are şi pe Dumnezeu ca ajutor. Deci de se va 
smeri lui Dumnezeu şi va purta jugul necazului şi al încercării cu mul- 
țumire, şi va lupta puţin, ajutorul lui Dumnezeu îl va scăpa pe el. Dar de va 
fugi de osteneală şi va cobori la pătimirea trupului, va fi dus de silă şi de 
nevoie în pământul asirienilor şi va robi acela fără să vrea" - şi aceasta 


Ar Dr De De Dr de De Dr Dr De De de Dr Dr Dr De de De e de dr fr A A 


Xp E PP IP IP 3 E II E II II E E E E XXX 


De De de De Dr De De De De de De Dr Dr De De De dr De Dr Dr De de de dr drd 


pentru că diavolul va îngreuna şi mai tare „patimile împotriva lui” şi-l va 
război „cu şi mai multă putere” (Avva Dorotei). 


Una din cele mai triste consecinţe ale gândurilor rele este înrăutățirea relațiilor 
interpersonale: „De aceea nu putem spori, de aceea nu izbutim să ne folosim vreo- 
dată în ceva, şi rămânem tot timpul otrăviţi de gândurile ce le avem unii împotriva 
celorlalți, măcinându-ne unii pe alții, fiindcă fiecare îşi dă dreptate sieşi, fiecare se 
lasă pe sine, cum am spus, nepăzind nimic, şi cere de la aproapele său păzirea po- 
runcilor”. 


(Mitropolit Hierotheos Vlachos, Psihoterapia ortodoxă: știința Sfinţilor Părinţi, 
traducere de Irina Luminița Niculescu, Editura Invierea, Arhiepiscopia 
Timişoarei, 1998, pp. 257-258) 

Mitropolit Hierotheos Vlachos - Cultivarea gândurilor bune 

O altă metodă psihoterapeutică este aceea de a cultiva gânduri bune. Am afirmat 
necesitatea de a tăia orice gând atunci când ne rugăm - fie el chiar un gând bun, 
însă începătorii vieţii duhovniceşti trebuie să cultive gânduri bune şi să se păzească 
de închipuiri pătimaşe, deoarece, acestea din urmă pot îmbia minţii o spiritualitate 
de tip demonic. 


In acest sens, avva Dorotei ne adresează un stăruitor îndemn: „De aceea, mereu vă 
spun: sârguiţi-vă să îngrijiţi gânduri bune, ca pe ele să le aflaţi acolo”. 


Să primim, deci, orice ni s-ar întâmpla cu un gând bun - chiar dacă tot ce ne 
înconjoară este urât şi rău, să le primim pe toate „cu gând egal”, pentru că 
Dumnezeu pe toate le va netezi şi îndrepta: „Primeşte împletirea celor bune şi a 


celor rele cu Îi “i şi Dumnezeu va netezi neegalităţile dintre lucruri” 
În acest fel, gândurile rele pot fi transformate în gânduri bune. 
(Mitropolit Hierotheos Vlachos, Psihoterapia ortodoxă: ştiinţa sfinţilor părinți, 


traducere de Irina Luminiţa Niculescu, Editura Învierea, Arhiepiscopia 
Timişoarei, 1998, pp. 275-276) 

Mitropolit Hierotheos Vlachos - Cei „trei uriași puternici şi tari” 

Sfântul Marcu ascetul ne vorbeşte despre trei patimi, pe care le numeşte cei „trei 
uriași puternici şi tari”, care dacă „vor fi răpuşi şi ucişi, toată puterea duhurilor 
necurate va slăbi cu ușurință, până se va topi cu totul”. 


Aceşti trei uriași sunt: „Neştiinţa, maica tuturor relelor, uitarea, sora împreună 
lucrătoare şi slujitoarea ei, şi nepăsarea trândavă, care ţese veşmânt şi acoperământ 
norului negru aşezat peste suflet şi care le sprijineşte pe amândouă, le întăreşte, le 
susține și sădeşte în sufletul cel fără de grijă răul înrădăcinat şi statornic; prin 
nepăsarea trândavă, prin uitare şi prin neştiință se întăresc şi se măresc proptelele 
celorlalte patimi”. 


(Mitropolit Hierotheos Vlachos, Psihoterapia ortodoxă: ştiinţa sfinţilor părinți, 
traducere de Irina Luminiţa Niculescu, Editura Învierea, Arhiepiscopia 
Timişoarei, 1998, p. 293) 

IPS Pimen, arhiepiscopul Sucevei şi Rădăuţilor - In necaz, să ne punem toată 
încrederea în Dumnezeu 





Necazurile fac parte din taina iconomiei mântuirii noastre. Mântuitorul Hristos ne 
spune că aici, pe pământ, vom avea necazuri, însă important este să nu deznă- 
dăjduim, ci să ne punem toată încrederea în EI: „În lume necazuri veţi avea; dar 
îndrăzniți, Eu am biruit lumea“ (loan 16, 33); „Cel ce va răbda până la sfârşit se va 
mântui“ (Matei 24, 13); „Prin răbdarea voastră veţi dobândi sufletele voastre“ 
(Luca 21, 19). 


Sfântul apostol Pavel, întemeiat pe cuvintele Mântuitorului, spune că „prin multe 
suferințe trebuie să intrăm în împărăția lui Dumnezeu“ (Faptele Apostolilor 14, 
22), „ŞI toţi care voiesc să trăiască cucernic în Hristos vor fi prigoniți“ (II Timotei 
3, 12). 


Multe sunt necazurile care se abat asupra noastră. Unele se datorează păcatelor 
noastre: „Nimeni să nu zică, atunci când este ispitit: de la Dumnezeu sunt ispitit, 
pentru că Dumnezeu nu ispitește pe nimeni, ci fiecare este ispitit când este tras şi 
momit de însăși pofta sa. Apoi pofta, zămislind, naşte păcat, iar păcatul, odată 
săvârşit, aduce moarte“ (Iacov 1, 13-15). 


Alte necazuri vin asupra noastră ca încercări ale lui Dumnezeu pentru întărirea 
noastră duhovnicească. 


Necazurile în viaţa celor drepți sunt spre luare aminte de către cei răi, pentru a-și 
da seama că, dacă cel drept are necazuri, cu atât mai mult cel care greșeşte va 

suferi. De aceea, el (cel vinovat) este chemat de Dumnezeu ca din necazuri să 
înveţe că trebuie să se întoarcă de la păcat: „Prin suferință, Dumnezeu îi dă omului 
învăţătură“, spune dreptul lov (lov 36, 15). 


Necazurile vin asupra noastră uneori din partea diavolului, care este „invidios” pe 
omul credincios care face bine celor cuprinși de greutăţi. EI ne pizmuieşte fiindcă 
ne rugăm lui Dumnezeu și facem bine aproapelui. 


Sfântul Marcu ascetul ne întăreşte în necazuri prin frumoase învățături, 


precum. 


»Ocara de la oameni aduce întristare inimii, dar se face pricină de curăţie celui 
ce o rabdă” (Filocalia, vol. I, p. 235); 


„Orice suferinţă fără voie să te învețe să-ţi aduci aminte de Dumnezeu, în acest 
caz nu-ți va lipsi prilejul spre pocăință ” (Ibidem, p. 236); 


„Bucură-te la sfârşitul oricărui necaz fără voie și vei afla în el pieirea păca- 
tului” (Ibidem, p. 236); 


»„Oricâtă batjocură va răbda cineva pentru adevărul lui Hristos va primi însu- 
tită slavă de la mulțime. Dar mai bine este a face binele pentru cele viitoare” 
(Ibidem, p. 236); 


» Cel ce vrea să biruiască ispitele fără rugăciune şi răbdare nu le va depărta de la 
sine, ci mai tare se va încâlci în ele” (Ibidem, p. 246). 


În concluzie, orice om, cuprins de un necaz, cere lui Dumnezeu, în rugăciunile 
sale, să îi fie îndepărtat din viaţa sa. Cererea este îndreptățită, dar trebuie să ne 
lăsăm și în voia lui Dumnezeu, pentru că El ştie mai bine decât noi ce ne este de 
folos. Potrivit învățăturii Bisericii, e mai bine să cerem lui Dumnezeu să ne dea 
răbdare ca să putem suporta creştinește toate necazurile care vor veni asupra 
noastră. 

IPS Andrei, mitropolitul Clujului, Maramureşului şi Sălajului - Dacă dorim 
să-L găsim pe Dumnezeu, să-l împlinim poruncile! 





Mântuitorul lisus Hristos, Dascălul desăvârşit, ne învaţă cum putem respecta po- 
runcile: pătrunzând la cauza păcatelor, sau la cauza încălcării poruncilor. Ce poate 
fi mai frumos decât un om care trăieşte respectând cele zece porunci? Sau decât un 
tânăr cuminte, care are o prietenie curată, cu care se încununează atunci când vine 
ceasul, se însoţeşte cu aleasa inimii sale şi aduce pe lume copii frumoşi, cuminţi şi 
sănătoşi? 


Acestea sunt lucruri extraordinare şi ele sunt rostuite de Dumnezeu pentru binele 
personal al oamenilor şi-n acelaşi timp spre binele societăţii. 


Sfântul Marcu ascetul ne spune nouă că „Domnul e ascuns în poruncile Sale şi 


cei ce-L caută Il găsesc pe măsura împlinirii lor”. 


(IPS Andrei Andreicuţ, Morala Împărăției. Întemeiată pe Sfânta Scriptură şi 
Sfinţii Părinţi, Editura Renaşterea, Alba-lulia, 2003, p. 22) 


XP PP PP IP IP 3 E II 2 E E E E XX 
Xp e PP IP IP IP 5 E II II II 2 2 E E E E E XXX 


Ar De Dr de dr Dr Dr dr dr dr Dr dr dr dr Dr dr dr de de dr dr Ar A A 


Dr Ar Ar dr Dr dr dr Dr Dr dr dr dr Dr dr dr Dr Dr dr dr Dr de dr dr fr A d 


ÎPS Calinic Argatu, episcop al Argeşului şi Muscelului - Domnul este ascuns 
în poruncile Sale 

M-am bucurat mult când am aflat ce spune Sfântul Marcu Ascetul: „Domnul este 
ascuns în poruncile Sale. Şi cei ce-L caută pe El Îl găsesc pe măsura împlinirii 
lor... şi chiar EI a zis: Cel ce Mă iubeşte pe Mine, va păzi poruncile Mele şi va fi 
iubit de Tatăl Meu, şi Eu îl voi iubi pe el, şi Mă voi arăta lui (loan 14,21). 


Vezi cum este ascunsă arătarea Sa în porunci?” (Filocalia I, p. 227). Aşadar, este 
lămurit pentru noi toţi că-L putem vedea pe Dumnezeu dacă împlinim poruncile lui 
Dumnezeu din iubire, dacă ne curăţim inima, mintea noastră şi sufletul de toate 
păcatele adunate din pustia acestei lumi întunecate... 


(Înaltpreasfinţitul Calinic Argatu, episcop al Argeşului şi Muscelului, Veşnicia 
de zi cu zi, Editura Curtea Veche, Bucureşti, 2006, p. 10) 

„Despre legea duhovnicească” /,„Despre cei ce-şi închipuie că se îndreptăţesc 
din fapte” 


SFÂNTUL MARCU ASCETUL 


+ 


capre cei cesmi inchipuie 
.. sadreplațeme da Lupte 





za 
Binara ma batea: Mila e dn Momeme fhamleaa 


La Editura Institutului Biblic şi de Misiune Ortodoxă a apărut un volum care 
reuneşte două din cele mai importante şi influente scrieri ale literaturii filocalice: 
„Despre legea duhovnicească” şi „despre cei ce-şi închipuie că se îndreptățesc din 
fapte” ale Sfântului Marcu ascetul. Cele două opere tipărite în volum au fost 
traduse de vrednicul de pomenire Părinte Profesor Dumitru Stăniloae şi sunt 
incluse în colecția „Lumini pentru suflet”. 


„Într-o vreme în care uitarea de Dumnezeu şi de cuvântul Său duce la o stare de 
amorțire spirituală, îndemnul sfinților la neîncetata aducere aminte de Dumnezeu și 
la ajutorarea semenilor noştri este, de fapt, o chemare la mântuire”. (din Cuvântul 
înainte al Preafericitului Părinte patriarh Daniel) 

Teologia mântuirii la Sfântul Marcu ascetul (2010) 

Cinstitul şi de Dumnezeu purtătorul părintele nostru Marcu ascetul a fost unul din 
marii sfinți părinți duhovnicești ortodocşi în secolul al V-lea sau al VI-lea. 
Prăznuirea sa în Biserica Ortodoxă se face în 5 martie. 


Viaţa 


Biografia Sfântului Marcu este puţin cunoscută și a făcut de-a lungul timpului 
obiectul numeroase ipoteze. 


— Sinaxarele îl confundă în general cu Marcu din pustia Chiliilor (Egipt), cel 
care cunoştea Scripturile pe de rost şi căruia un înger venea să-i aducă Sfânta 
Împărtășanie, şi care este pomenit şi de Paladie în Istoria lausiacă (18, 25). 

— Alţii îl identifică cu Marcu din Penthucla în Palestina, pomenit de loan 
Moshu în cartea sa "Limonariu" (cap. 13), 

— sau cu Marcu al Aretuselor (prăznuit la 29 martie) sau 

= cu Marcu atenianul (prăznuit şi el la 5 martie). 

= Autori mai recenți îl identifică cu superiorul unei mănăstiri din Asia Mică 
(poate apropiată de Tars) în secolul al V-lea !. 


1 A se vedea Introducerea lui G. M. Durand la: Marc le Moine, Traites, vol. 1, SC 445, Paris 
1999, p. 13-35. 

Se cunosc puţine lucruri despre viața acestui mare Părinte al Bisericii. Cuviosul 
Marcu a trăit în jurul anilor 430. A fost, se pare, ucenic al Sfântului loan Gură de 
Aur ? şi s-a distins prin faptul că a avut o perfectă cunoaștere a Vechiului și a 
Noului "Testament. 


Mai apoi deveni călugăr în apropiere de Ancira, în Asia Mică, şi este stareţ până 
când, dorind viață pustnicească mai intensă în lupte duhovniceşti, se retrage în 
pustie 3, unde rămâne până la moartea sa, către vârsta de o sută de ani. 


Posteritatea 


Scrierile sale referitoare la subiecte ca legea duhovnicească, pocăinţa, sunt con- 
siderate printre cele mai importante în literatura Bisericii. Aceste lucrări au fost 
lăudate de însuşi patriarhul Fotie cel mare. 


In mediile monastice bizantine din secolele X-XIV circula un dicton care spunea: 
«Vindeţi tot şi cumpăraţi pe Marcu» - cu referință nu la evanghelistul Marcu, ci la 
cuviosul părintele filocalic Marcu ascetul. 


Scrieri 


Marc ascetul a scris mai multe lucrări, dintre care patru au fost publicate în 
Filocalia Sfântului Nicodim Aghioritul: 


— Despre legea duhovnicească, în 200 de capete - "(...) vrea să explice cum se 
înțelege şi cum trebuie împlinită legea duhovnicească de care vorbeşte 
apostolul Pavel (Romani 7, 14). Această lege duhovnicească cuprinde 
idealul desăvârșirii morale şi diferitele capete înfăţişează tot cercul 
datoriilor morale ale omului." * 

— Despre cei ce cred că se îndreptează din fapte sau Despre aceia care 
socotesc că se îndreptățesc din fapte - „După cum arată cuvintele de la 
sfârşit şi o traducere siriacă, această scriere a fost la început una cu cea de 
mai înainte.” ? 


* După: Georges le moine, Chronique, ed. De Boor Wirth, Teubner 1978, t. 2, p. 599. 

* După unii în Palestina, după alţii în Egipt. Dar este mai probabil că a rămas în Galatia, în 
Asia Mică. 

* Dumitru Stăniloae, Filocalia, vol. 1. 

” Dumitru Stăniloae, Filocalia, vol. 1. 

— Despre Botez, sau mai precis: „Răspuns celor ce se îndoiesc despre 
dumnezeiescul botez” - „Este o înfăţişare a efectelor botezului, în forma 
unui dialog. E dezbătută întrebarea dacă botezul şterge cu totul păcatul, sau 
mai lasă ceva din el, care trebuie șters prin silinţe proprii. 


Botezul, declară Marcu ascetul, are un efect desăvârşit, întrucât el nu numai șterge 
păcatul, ci şi împărtăşeşte pe Duhul Sfânt. Cel ce zice: „Văd altă lege în mădu- 
larele mele, care se împotrivește legii duhului meu” (Rom. 7, 23), nu e cel botezat, 
ci cel nebotezat încă. Dar lupta e necesară necontenit şi după aceea. Căci harul 
primit la botez nu-l face pe om neschimbăcios. Acest har e numai puterea dată 
omului de a rămânea ferit de păcat. Dacă el nu pune în lucrare această putere, prin 
păzirea poruncilor, cade iarăși în păcat, dar nu în al lui Adam, ci în al său propriu: 
„Nu spunem că tot omul, care a fost botezat şi a primit harul, este după aceea 
neschimbabil şi nu mai are lipsă de pocăință, ci că de la botez, prin darul lui 
Hristos, ni s-a dăruit harul deplin al lui Dumnezeu spre împlinirea tuturor po- 
runcilor. Deci orice om, care l-a primit în chip tainic și nu împlineşte poruncile, în 
măsura lipsei pe care n-o împlineşte e biruit de păcat, care nu este al lui Adam, ci 
al celui neglijent, întrucât, luând puterea de a lucra, nu împlinește lucrul.” € 
— Epistola către Nicolae monahul sau Sfaturi folositoare de suflet către 
Nicolae - Este o epistolă prin care Marcu răspunde la o scrisoare a ascetului 
Nicolae din Ancira, un tânăr prieten şi ucenic al său, după ce el s-a retras din 
Ancira în pustie şi nu-i mai poate da sfaturi cu grai viu ca mai înainte. Ca cel 
mai bun mijloc pentru a-şi stăpâni patimile îi recomandă gândul statornic la 
binefacerile lui Dumnezeu, dintre cari cea mai mare este Întruparea și 
suferințele purtate de Hristos pentru noi. Cele trei rele cari amenință 
necontenit sufletul sunt: uitarea, lenea și neștiința sau ignoranţa. Împotriva 
lor trebuie să se lupte cu: amintirea binefacerilor lui Dumnezeu, râvna şi 


2 . = 7] 
cunoștința luminată.” 


Aceste patru scrieri ale Sfântului Marcu au fost traduse în limba română de pă- 
rintele Dumitru Stăniloae, şi publicate în Filocalia românească, volumul |. 


În limba franceză, scrierile Sfântului Marcu au fost traduse și publicate în mai 
multe ediţii: 
— în n“ 41 al colecției « Spiritualite orientale » (Abbaye de Bellefontaine) - cu 
o introducere de Kallistos Ware 


$ Dumitru Stăniloae, Filocalia, vol. 1. 
Dumitru Stăniloae, Filocalia, vol. 1. 


Ar Dr De De De de De Dr Dr De De e Dr Dr Dr De De De de de dr fr A A 


Xp XP XP XP 3 ID e e 30 IE 3 2 2 2 E E 30 E 30 3 De DE E IE IE E IE XX 


De De de De Dr De de De De De De Dr Dr de De De dr De Dr Dr dr de de dr dr d 


XP XP IP IP IE DE 2 E 30 E 3 2 2 2 2 E 30 E IE IE 2 E 2 XX 


— în volumele 445 și 455 ale colecţiei « Sources chrâtiennes » în Philocalie 
— Învățătura teologică şi duhovnicească * 
— Botezul - temelia vieţii duhovniceşti 


Pentru Sfântul Marcu ascetul, temelia vieţii înnoite în Hristos, a vieții spirituale 
este, într-un sens foarte concret, botezul. Botezul aşează în om o realitate cu totul 
nouă: prin acesta, Hristos însuși se sălăşluieşte în adâncul inimii omului ?, ca 
stăpân al ei, şi aruncă afară "tot duhul rău şi necurat care se ascunde (...) în inima 
lui" "0, pentru ca omul "să nu mai fie de acum fiu al trupului, ci moştenitor al 


Împărăției Tale", după cum se spune în slujba Botezului. 


Pentru a vorbi despre om, Marcu ascetul foloseşte imaginea Templului de la 
Ierusalim, spunând: "lar templul este lăcașul sfânt al sufletului și al trupului, care e 
zidit de Dumnezeu. În sfârşit, altarul este masa nădejdii aşezată în acest templu. Pe 
ea se aduce către minte şi se jertfeşte gândul întâi-născut al fiecărei întâmplări, ca 
un animal întâi-născut adus ca jertfă de ispășire pentru cel ce-l aduce, dacă-l aduce 
neîntinat." 

"Dar şi acest templu are un loc în partea dinăuntru, a |în spatele] catapetesmei. 
Acolo a intrat lisus pentru noi ca Înaintemergător (Evrei 6, 20), locuind de la botez 
în noi, "afară numai dacă nu suntem creştini netrebnici" (II Corinteni 13, 5). Acest 
loc este încăperea cea mai dinăuntru, mai ascunsă și mai sinceră a inimii, încăpere 
care, dacă nu se deschide prin Dumnezeu şi prin nădejdea rațională și înţele- 
gătoare, nu putem cunoaşte în chip sigur pe Cel ce locuieşte în ea şi nu putem ști 
de-au fost primite jertfele de gânduri sau nu. [...]' (Marcu Ascetul, Despre Botez, 
p. 287). 


Marcu redă în amănunt această imagine a omului ca templu, faptul esențial ră- 
mânând însă acela că prin botez, Hristos Se sălăşluieşte în chip real în adâncul 
inimii omului. Acolo, EI bate la poarta inimii, prin har, şi aşteaptă să 1 se deschidă, 
potrivit imaginii din Apocalipsă (3, 20-22): 

lată, stau la uşă şi bat; de va auzi cineva glasul Meu și va deschide ușa, voi intra la 
el şi voi cina cu el și el cu Mine. 


3 Această secțiune preia, cu permisiunea autorului, fragmente din: Pr. Iulian Nistea, "La loi 
spirituelle dans la vie quotidienne [Legea duhovnicească în viaţa de zi cu zi], Paris/Lyon, 
2005/2006 (traducere Orthodox Wiki). 

” Diadoh al Foticeii dezvoltă şi el această idee în cele O sută de capete, 77. 

“ Slujba Botezului, şi Diadoh, O sută de capete, 76. 

Celui ce biruieşte îi voi da să şadă cu Mine pe scaunul Meu, precum și Eu am 
biruit şi am şezut cu Tatăl Meu pe scaunul Lui. 
Cine are urechi să audă ceea ce Duhul zice Bisericilor! 


Legea duhovnicească, poruncile, virtutea 


Începând să lucreze, după primirea harului Botezului, poruncile dumnezeiești, 
omul începe să intre în logica Legii duhovniceşti, care nu este cea a trupului, care 
nu este logica lumii acesteia şi care poate chiar să se afle uneori în opoziţie cu 
legile exterioare. În realitate, omul urmează logica Legii duhovnicești (spirituale) 
nu pentru că e logică - e o lege a dragostei, şi dragostea nu este logică -, ci mai ales 
pentru că un lucru tainic, ceva dinăuntrul lui - credinţa - îl împinge să o facă. Apoi, 
omul care a împlinit porunca va continua să o facă pentru că a gustat pacea care 
vine din urmarea poruncilor dumnezeiești: 







"Nu zice: "Am împlinit poruncile și n-am aflat pe Domnul!" Căci ai 
aflat adeseori cunoştinţa împreunată cu dreptate, cum zice Scriptura. lar cei ce-L 
caută pe El cum se cuvine vor afla pace." "Pacea este izbăvirea de patimi. Dar ea 
nu poate fi aflată fără lucrarea Duhului Sfânt." (Despre legea duhovnicească, 191- 
193, p. 252.) 


Apoi avertizează: "Altceva este împlinirea poruncii şi altceva este virtutea, chiar 
dacă acestea se prilejuiesc una pe alta." 


"Implinirea poruncii stă în a împlini ce s-a poruncit; iar virtutea, în a plăcea ade- 
vărului ceea ce s-a săvârșit [în conformitatea faptei cu adevărul] (Despre legea 
duhovnicească, 194-195.) 


Și tot astfel: "Este o poruncă restrânsă [care se adresează unora] şi este alta cuprin- 
zătoare [care se adresează tuturor]. Prin cea dintâi se poruncește să dăm o parte din 
ceea ce avem celui ce n-are; printr-a doua se porunceşte lepădarea de toate 
avuţiile." 


"Este o lucrare a harului, necunoscută celui slab de minte [începător]; şi este altă 
lucrare, a păcatului, care seamănă cu adevărul. Dar e bine să nu cercetăm prea 
stăruitor aceste lucruri, ca să nu rătăcim. Ci toate să le aducem, prin nădejde, lui 
Dumnezeu, căci EI ştie folosul amândurora." 


Ar Dr De De Dr de De Dr De De De e Dr De Dr De De De e de dr fr A A 


Xp XP XP IP 3 ID e e 30 IE 3 2 2 2 E E 30 30 30 IE De DP E IE IE E IE XX 


De De de De Dr de De De De Dr De Dr Dr de De De dr De Dr Dr De de de dr dr d 


Xp XP XP IP IP 3 DE 2 E 30 E 3 2 2 2 2 E 30 30 IE IE 2 E DP E XX 


"Cel ce vrea să străbată marea spirituală rabdă îndelung, cugetă smerit, veghează și 
se înfrânează. De se va sili să treacă fără acestea patru, se va tulbura cu inima, dar 
de trecut nu le va putea trece." (Despre îndreptarea prin fapte 27-29, p. 257) 


Metode de luptă împotriva celor trei uriași: uitarea, neștiința, nepăsarea 


În "Epistola către Nicolae monahul", Marcu ascetul atrage atenţia asupra celor trei 
uriaşi puternici de care se foloseşte cel rău: 

"[...] neştiinţa, maica tuturor relelor; uitarea, sora împreună lucrătoare şi slujitoarea 
ei; şi nepăsarea trândavă, care ţese veșmântul și acoperământul norului negru 
aşezat peste suflet şi care le sprijină pe amândouă, le întărește, le susţine şi sădește 
în sufletul cel fără de grijă răul înrădăcinat și statornic. Prin nepăsarea trândavă, 
prin uitare şi prin neştiință se întăresc şi se măresc proptelele celorlalte patimi. 
Căci ajutându-se întreolaltă şi neputând să fiinţeze fără să se susțină una pe alta, ele 
se dovedesc puteri tari ale vrăjmaşului şi căpetenii puternice ale celui rău. Prin ele 
se întăreşte şi pe ele se reazemă toată oastea duhurilor răutății ca să-și poată duce la 
îndeplinire planurile..." ("Epistolă către Nicolae monahul" 12, p. 327.) 


De aceea, Marcu îi propune lui Nicolae să îi arate "o metodă minunată și o regulă a 
chipului duhovnicesc de viaţă", care "nu are [lipsă de] osteneală şi de nevoință 
trupească, ci de osteneală sufletească, de supravegherea minţii şi de un cuget atent, 
care e ajutat de frica şi de dragostea lui Dumnezeu", metodă prin care, îi declară el, 
"vei putea cu ușurință să pui pe fugă mulțimea vrăjmașşilor"” ("Epistolă către 
Nicolae monahul" 12, p. 327.) 


lar această metodă constă tocmai în privegherea atentă şi în lovirea acestor trei 
uriași încă de la început, când aceștia caută să se strecoare în suflet, cu trei arme ale 
dreptății - virtuțile care se opun în mod explicit acestora, anume: 

— "prin amintirea cea bună, care e pricina tuturor bunătăților [...] socotind 
întotdeauna "câte sunt adevărate, câte sunt de cinste, câte sunt drepte, câte 
sunt cu nume bun, fie că e virtute, fie că e laudă (Filipeni 4,8) [...]" 

— "prin cunoştinţa luminată, prin care sufletul priveghind alungă de la sine 
întunericul neștiinţei" și 

— "prin râvna cea bună, care îndrumă şi zorește sufletul spre mântuire [...] 
scoate afară nepăsarea trândavă, care lucrează în suflet păcatul necredinței în 
Dumnezeu, înrădăcinat acolo”. 


Această lucrare a virtuţilor nu o dobândeşte omul singur, ci prin împreuna lucrare 
cu Duhul Sfânt: "vei câştiga aceste virtuţi nu prin simplă voinţa ta, ci prin puterea 

lui Dumnezeu şi cu conlucrarea Duhului Sfânt, prin multă atenție și rugăciune." 
("Epistolă către Nicolae monahul" 13, p. 328.) 


Citate 
„Credinţa neclintită este turn întărit. lar Hristos se face toate celui ce crede.” 


„Orice plănuire a ta să o începi cu Cel ce este începutul a tot binele, ca să fie după 
voia lui Dumnezeu ceea ce ai de gând să faci.” 

„Cel ce e smerit în cugetul său şi împlineşte o lucrare dumnezeiască, când citește 
dumnezeieştile Scripturi pe toate le aduce în legătură cu sine și nu cu altul.” 


„Cel ce are vreun dar duhovnicesc şi suferă împreună cu cel ce nu-l are îşi păs- 
trează darul prin împreuna pătimire; iar cel mândru şi-l va pierde, scufundându-se 
în gândurile trufiei.” 


„Gura celui smerit în cugetare grăiește adevărul; iar cel ce i se împotriveşte se 
aseamănă cu sluga aceea care a pălmuit peste obraz pe Domnul.” 


„Să nu te înalți întru inima ta pentru că înţelegi cele zise în Scripturi, ca să nu cazi 
cu mintea în duhul hulirii.” 


„Să nu încerci a dezlega prin gâlceavă un lucru încurcat, ci prin cele arătate de 
legea duhului, adică prin răbdare, rugăciune şi nădejdea care numai la un lucru se 
gândeşte.” 


Să nu te înalți când verşi lacrimi în vremea rugăciunii, căci Hristos este Cel ce s-a 
92 ] 3 > 
atins de ochii tăi de ai putut vedea cu mintea.” 


„Cel ce, asemenea orbului, şi-a lepădat haina şi s-a apropiat de Domnul se face 
ucenicul Lui şi propovăduitorul învățăturilor celor mai înalte.” 


Surse 

Marc le Moine, Traites, vol. 1, Sources chretiennes, n” 445, Paris 1999 

Macaire, moine de Simonos-Petras, Le Synaxaire. Vies des Saints de lEglise 
Orthodoxe 

Hristos Se face toate celui ce crede. 

Dumnezeu este începutul, mijlocul şi sfârşitul 
oricărui bine. 
— Sfântul Marcu Ascetul 

Domnul este ascuns în poruncile Sale. Şi cei 
ce-l cauta pe EI, Îl găsesc pe măsura 
împlinirii lor. 


— Sfântul Marcu Ascetul 

ameninta necontenit 


| sufletul sunt uitarea, 

Cel ce nu cunoaşte adevărul nu poate nici crede 
cu adevărat, căci cunoaşterea premerge 
credinţei, 


— Sfântul Marcu Ascetul 

